
ΝΕΑ 
ΑΝΑΤΟΛΗ 


Προλετάριοι όλων των χωρών, 
καταπιεζόμενα έθνη και λαοί ενωθείτε! 



“Από τη στάχτη του 8α 
ξαναγεννηδεί το ΚΚΕ” 

ν. Ζαχαριάδης ΟΡΓΑΝΟ ΤΗΣ Κ.Ε ΤΗΣ ΟΡΓΑΝΩΣΗΣ ΓΙΑ ΤΗΝ ΑΝΑΣΥΓΚΡΟΤΗΣΗ ΤΟΥ ΚΚΕ 

ΕΤΗΝ ΤΕΕΤΕΕΝΙΑ 
ΚΡΙΝΕΤΑΙ ΤΟ ΜΕΛΛΟΝ 

ΤΗΕ ΕΥΡΩΠΗΣ 


Όχι στους Χίτϋερ του κρεμϋίνου 
ζήτω η ηρωική αντίσταση των Τσετσένων 


Τ ην ΐη Οκτώβρη ο ρωσικός στρατός εισέβαϋε στο 
έδαφος της Τσετσενίας. Όϋο το προηγούμενο 
διάστημα, από τις 5 Σεπτέμβρη, η ρωσική αερο¬ 
πορία βομβάρδιζε τον άμαχο πΟηΘυσμό, διυλιστήρια, 
αποθήκες καυσίμων, τις τηλεπικοινωνίες και τις τε¬ 
χνικές εγκαταστάσεις της τηλεόρασης, στο Γκρόζνι και 
οε όλο το τβετβένικο έδαφος. Δυο βδομάδες πριν την 
εισβολή οι βομβαρδισμοί επαναλαμβάνονται οε καθη¬ 
μερινή βάση και συνεχίζονται μέχρι σήμερα οε συνδυα¬ 
σμό με το ρωσικό πυροβολικό που βάλλει από το έδα¬ 
φος του Νταγκεοτάν. πάνω από 2000 νεκροί, στην 
πλειοψηφία τους άμαχοι, και 100000 πρόσφυγες, σχε¬ 
δόν το 1/4 του συνολικού πληθυσμού της Τσετσενίας 
είναι το αποτέλεσμα της χιτλερικής βαρβαρότητας που 
εφαρμόζουν οι νέοι τσάροι μέσα οε μια σχεδόν οικου¬ 
μενική ανοχή. 


Το ηλεκτρικό, η παροχή νε¬ 
ρού και το φυσικό αέριο είναι 
ανύπαρκτα στην πρωτεύουσα 
Γκρόζνι και σε άλλες πόλεις 
και χωριά, όχι μόνο σαν απο¬ 
τέλεσμα των βομβαρδισμών 
αλλά με απόφαση των ρωσι¬ 
κών εταιριών ενέργειας να δια- 
κόψουν την παροχή φυσικού α¬ 
ερίου και ηλεκτρικού ρεύματος 
(ΒΒΘ, 4/10). 

Η ρώσικη τηλεόραση έδειξε 
κατοίκους στους δρόμους του 
Γκρόζνι να μαγειρεύουν σε 


φωτιές που είχαν ανάψει (Βιΐδ- 
8ΐαη Ιουπιαί. 11-17/10). Πρόκει¬ 
ται για οργανωμένο σχέδιο των 
Ρώσων να εκμηδενίσουν τη 
μαχητική ικανότητα των Τσε¬ 
τσένων μπροστά στον επερχό- 
μενο χειμώνα, να σπρώξουν τον 
πληθυσμό σε φυγή και να δη¬ 
μιουργήσουν τις συνθήκες ε¬ 
κείνες που θα οδηγήσουν σε 
φυσική εξόντωση των κατοί¬ 
κων. Πρόκειται για μια οργα¬ 
νωμένη και με σχέδιο σφαγή, 
για μια γενοκτονία ίδια με αυ¬ 


τή που διέπραξαν οι Σέρβοι 
φασίστες σύμμαχοι της Ρωσί¬ 
ας στο Κόσσοβο. Μέχρι στιγ¬ 
μής ο ρωσικός στρατός έχει κα¬ 
ταλάβει περίπου το 1/3 της 
Τσετσενίας φτάνοντας στον 
ποταμό Τέρεκ στις 5 Οκτώβρη 
και τελευταία πήρε στην κα¬ 
τοχή του, μετά από μάχες 
τριών ημερών, τη στρατηγικής 
σημασίας πόλη Γκοραγκόρσκι 


συνέχεια στη σελ. 5 


ΞΕΣΗΚΩΝΟΝΤΑΙ 
ΣΤΗ ΧΑΛΚΙΔΙΚΗ 


ΚΑΤΩ ΤΑ ΧΕΡΙΑ 
ΑΠΟ ΤΗΝ ΤνΧ 


“...Σήμερα για τελευ¬ 
ταία φορά απαιτούμε να 
μας υπολογίσουν...”. 
Αυτή η φράση συνοψί¬ 
ζει τη θέληση εκατο¬ 
ντάδων ανθρώπων που 
εργάζονται στα μεταλ¬ 
λεία της Χαλκιδικής 
αλλά και των κατοίκων 
των γύρω χωριών που 
συγκεντρώθηκαν το πε¬ 
ρασμένο Σαββάτο στο 
Στρατώνι της Χαλκιδι¬ 
κής για να διαδηλώσουν 
τη θέλησή τους να προ¬ 
χωρήσει η επένδυση της 


μεταλλουργίας χρυσού. 
Μιας επένδυσης που θα ε¬ 
ξασφαλίσει τη δουλειά 
800 εργατών και τη ζωή 
τη δική τους, των οικογε¬ 
νειών τους, αλλά, και την 
ανάπτυξη και την πρόο¬ 
δο του τόπου τους. 

Απέναντι σε ένα από τα ερ¬ 
γοστάσια των μεταλλείων, 
που είναι περικυκλωμένο α¬ 
πό παντού -σαν να το φυλά¬ 
νε να μην φύγει- από πεύκα 
και δίπλα σε μια ήρεμη θά- 

συνέχεια στη σελ. 9 


ΣΕ ΣΗΜΕΙΟ ΚΑΜΠΗΣ Η 
ΜΑΧΗ ΤΩΝ ΛΙΠΑΣΜΑΤΩΝ 

Οι κατεδαφιστές επιχειρούν 
διάσπαση και αποπροσανατολισμό 
των εργαζομένων 


Η μάχη των Λιπασμάτων έ¬ 
φτασε σήμερα σε ένα νέο ση¬ 
μείο καμπής. Η Αγροτική 
Τράπεζα, δηλαδή ο ιδιοκτή¬ 
της του εργοστάσιου, (όχι ό¬ 
μως και του οικοπέδου που 
είναι η “Πρότυπος” της Ε¬ 
θνικής Τράπεζας), απολύει 
σε λίγες μέρες τους εργαζό¬ 
μενους. Και δεν τους απολύ¬ 
ει απλά, αλλά έχει κατα- 
στρώσει ένα σχέδιο που δεί¬ 
χνει τη μαστοριά των κατε- 
δαφιστών, δηλαδή του Λα- 
λιώτη και του Τσιρμούλα. 


Σύμφωνα με αυτό το σχέδιο 
οι απολύσεις γίνονται με τέ¬ 
τοιο τρόπο ώστε να διασπά- 
σουν τους εργαζόμενους και 
να αποσπάσουν από αυτούς 
μια δέσμευση ότι θα εγκατα- 
λείψουν κάθε απαίτηση για 
λειτουργία του εργοστάσιου, 
προκειμένου να πάρουν ψη¬ 
λότερες αποζημιώσεις. 

Αυτή η τακτική, που θα την α¬ 
ναπτύξουμε παρακάτω, συγκε¬ 
ντρώνει τώρα όλη την προσοχή 
και τις ζυμώσεις των εργαζομέ¬ 
νων σε μια στιγμή που κεντρικά 


ζητήματα είχαν γίνει την τελευ¬ 
ταία βδομάδα η μορφή και τα αι¬ 
τήματα της πάλης και είχε αμφι¬ 
σβητηθεί στην πιο μεγάλη έκταση 
από κάθε άλλη φορά η σαμποτα- 
ριστική τακτική του Τσιρμούλα 
και του Πολίτη (ψευτοΚΚΕ). 

Θα έχουν συγκροτήσει οι ανα¬ 
γνώστες μας το βασικό στοιχείο 
της τακτικής Λαλιώτη μετά την 
απροσδόκητη διαδήλωση εναντί¬ 
ον του, που πραγματοποίησαν οι 
εργαζόμενοι στις 2 του Οκτώ¬ 
βρη. Η τακτική αυτή ήταν να εμ- 

συνέχεια στη σελ. 2 







Σελίδα 2 


ΝΕΑ ΑΝΑΤΟΛΗ 


ΚΥΡΙΑΚΗ 17 ΟΚΤΩΒΡΗ 1999 


ΣΕ ΣΗΜΕΙΟ ΚΑΜΠΗΣ Η ΜΑΧΗ ΤΩΝ 

ΛΙΠΑΣΜΑΤΩΝ 


συνέχεια από τη σελ. 1 

φανιστεί ο ίδιος ο Λαλιώτης σαν 
ηγέτης της αποκατάστασής τους 
και να ζητήσει από τους εργαζό¬ 
μενους σαν αντάλλαγμα να πα¬ 
ραιτηθούν από τη λειτουργία του 
εργοστασίου και να διαχωρι¬ 
στούν από την Επιτροπή Σωτη¬ 
ρίας 

Αυτή η τακτική περιείχε την 
υπόσχεση ότι μια διακομματική 
επιτροπή θα έφερνε για ψήφιση 
μια τροπολογία στο νόμο Πεπο- 
νή, η οποία θα αποκαθιστούσε τά¬ 
χα τους εργαζόμενους σε άλλες 
δουλειές. Αμέσως μετά οι Λα¬ 
λιώτης - ψευτοΚΚΕ κίνησαν κά¬ 
ποιες ψευτοσυσκέψεις βουλευ¬ 
τών και δημάρχων στον Πειραιά, 
τάχα για αποκατάσταση, ενώ μέ¬ 
σα στο συνδικάτο οι Τσιρμούλας 
και Πολίτης χτυπούσαν την Ε¬ 
πιτροπή Σωτηρίας και άλλαζαν 
τα συνθήματα και τους στόχους 
των διαδηλώσεων. 

Η Επιτροπή Σωτηρίας αποκά¬ 
λυψε την διάσπαση και την απά¬ 
τη που έκρυβε αυτή η τακτική, 
έκανε την εκτίμηση ότι οι κατε- 
δαφιστές δεν επρόκειτο να α¬ 
ποκαταστήσουν στ’ αλήθεια τους 
εργάτες και δήλωσε ότι σε κάθε 
περίπτωση θα υπεράσπιζε το αί¬ 
τημα της αποκατάστασης, όσο 
και αν η ίδια θα συνέχιζε να επι¬ 
μένει ότι το κεντρικό αίτημα έ¬ 
πρεπε να είναι σε κάθε περίπτω¬ 
ση η λειτουργία του εργοστασί¬ 
ου. 

Αυτή η τακτική αποδείχτηκε 
σωστή γιατί δεν έβγαλε σε κα¬ 
μία στιγμή την Επιτροπή έξω α¬ 
πό την πρακτική κίνηση της μά¬ 
ζας των εργαζομένων όπως θα 
ήθελαν οι κατεδαφιστές, ενώ 
ταυτόχρονα κράτησε σταθερή την 
στρατηγική κατεύθυνση της λει¬ 
τουργίας του εργοστάσιου μέσα 
στους εργάτες, ιδιαίτερα μέσα 
στη μαχητική βιομηχανιστική 
τους πτέρυγα. 

Πραγματικά η απάτη των κα¬ 
τεδαφιστούν περί αποκατάστασης 
δεν μπόρεσε να σταθεί για πολ¬ 
λές μέρες. Σε μια βδομάδα είχαν 
χαθεί διακομματικές, τροπολογί¬ 
ες στο νόμο Πεπονή κλπ. και εί¬ 
χαν μείνει μόνο κάτι ψόφιες δια¬ 
δηλώσεις λίγων ωρών στα Υ¬ 
πουργεία Εργασίας, Εσωτερικών 
και Ναυτιλίας, ενάντια στα οποία 
έστρεφαν οι Λαλιώτης και το 
ψευτοΚΚΕ τους εργαζόμενους. 
Ιδιαίτερα τους έστρεφαν και τους 
στρέφουν ενάντια στον κύριο ε¬ 
χθρό του Λαλιώτη σήμερα, τη Βά- 
σω Παπανδρέου, η οποία μαζί με 
τη Διαμαντοπούλου αποτε¬ 
λούσαν σαν επικεφαλής του Υπ. 
Ανάπτυξης, το κύριο ανάχωμα 
στο βιομηχανικό σαμποτάζ. Η 
Παπανδρέου βέβαια δήλωνε α¬ 


ναρμόδια για την αποκατάσταση 
αλλά οι διαδηλωτές δεν έβγαζαν 
κανένα θυμό εναντίον της όπως 
θα περίμεναν οι Τσιρμούλας - 
Πολίτης. Γιατί όλοι ήξεραν ότι 
ένας ήταν ο υπουργός κατεδαφι- 
στής, ο Λαλιώτης. 

Το κλίμα λοιπόν άρχισε πάλι 
να αλλάζει ενάντια στο μέτωπο 
Τσιρμούλα - Πολίτη, όσο κάθε 
αποκατάσταση απομακρυνόταν 
και όσο κανένας νέος συμπα¬ 
ραστάτης δεν εμφανιζόταν στον 
ορίζοντα από την πλευρά του 
ψευτοΚΚΕ και των άλλων. 

Έτσι στην συγκέντρωση του 
Εργατικού Κέντρου Πειραιά την 
Τρίτη στις 7 του Οκτώβρη και 
μετά στη διαδήλωση στον Σου- 
μάκη η Επιτροπή σήκωσε το πα- 
νώ της άδειας λειτουργίας και έ¬ 
νας αριθμός πρωτοπόρων εργα¬ 
τών διαδήλωσε κάτω από αυτό. 

Μέσα σ’ αυτό το κλίμα οι πρω¬ 


τοπόροι βιομηχανιστές εργάτες 
με επικεφαλής τον Η. Πατέρη έ¬ 
βαλαν την Πέμπτη στις 9 του Ο¬ 
κτώβρη μέσα στη Γεν. Συνέλευση 
ζήτημα επανακαθορισμού της 
γραμμής προτείνοντας σαν κύριο 
αίτημα της Λειτουργία του ερ¬ 
γοστάσιου και σαν κύριο αντί¬ 
παλο του αγώνα τον Λαλιώτη. 

Αυτή η πρόταση απέσπασε 
μπροστά στον Τσιρμούλα το 90% 
των ψήφων της μαζικής εκείνη 


τη μέρα γενικής Συνέλευσης. Το 
καθεστώς των σαμποταριστών 
μέσα στο εργοστάσιο βρέθηκε σε 
δύσκολη θέση. Αν περνούσε αυ¬ 
τή η γραμμή η Επιτροπή Σωτηρί¬ 
ας θα περνούσε ξανά στην πρώ¬ 
τη γραμμή του αγώνα και ο Λα¬ 
λιώτης θα δοκίμαζε μια νέα βα¬ 
θύτερη έκρηξη. Ο Τσιρμούλας ή¬ 
ταν πελιδνός. Την κατάσταση 
την έσωσε ο κρυφοκνίτης Πολί¬ 
της που ήταν πρόεδρος της Συ¬ 
νέλευσης και δεν δίστασε να 
προχωρήσει σε πραξικόπημα. Α- 
ξιοποιώντας την συνδικαλιστική 
απειρία της μεγάλης μάζας των 
εργαζομένων και κυρίως το γε¬ 
γονός ότι οι προοδευτικοί εργά¬ 
τες ήταν ανοργάνωτοι, ενώ οι μι¬ 
κροί στρατοί Τσιρμούλα και Πο¬ 
λίτη έχουν οργάνωση, έβγαλε 
στη στιγμή τη θέση ότι οι εργά¬ 
τες δεν κατάλαβαν τι ακριβώς 
ψήφισαν και ερμήνευσε την α¬ 


πόφασή τους να αλλάξουν το αί¬ 
τημα σαν ένα συνδυασμό “λει¬ 
τουργίας και αποκατάστασης”, 
δηλαδή σαν εκείνο το σκοτεινό 
μίγμα που μέχρι τώρα βολεύει τη 
διπρόσωπη αντιβιομηχανική τα¬ 
κτική του ψευτοΚΚΕ. Ο Πολί¬ 
της απείλησε τους εργαζόμενους, 
ότι αν υιοθετηθεί η πρόταση για 
λειτουργία του εργοστασίου θα 
χάσουν κάθε δυνατότητα αποκα¬ 
τάστασης. Το μόνο που δέχτηκε 


σε εκείνη τη Συνέλευση το μαύ¬ 
ρο μέτωπο ήταν η πορεία ενάντια 
στον Λαλιώτη. Όμως αυτή η πο¬ 
ρεία θα γινόταν την Τρίτη 12 του 
Οκτώβρη με την γνωστή βρώμι¬ 
κη γραμμή. Εκείνη τη μέρα το 
μαύρο μέτωπο φρόντισε να κά¬ 
νει μια μετωπική επίθεση στην 
Επιτροπή για να μην σηκωθεί το 
πανώ της και επιχείρησε με τους 
τραμπούκους του να προκαλέσει 
διάσπαση στην πορεία και σύρ¬ 
ραξη ανάμεσα στους εργάτες Άλ¬ 
λωστε τα συνθήματα που άρχι¬ 
σαν να φωνάζονται ήταν τα γνω¬ 
στά λογοκριμένα και τα κνίτικα. 
Ήταν φανερό ότι δεν είχαν 
αλλάξει οι οργανωτικοί και πο¬ 
λιτικοί συσχετισμοί. Η Επιτρο¬ 
πή Σωτηρίας δεν επέμεινε να ση¬ 
κώσει το πανώ. Δεν έπρεπε να 
συμμετέχει σε ένα σκάνδαλο που 
θα έφερνε ένα ρεύμα ηττοπάθειας 
στους εργαζόμενους και θα έδι¬ 
νε μια σανίδα σωτηρίας στους 
όλο και πιο απομονωμένους και 
σε αδιέξοδο Τσιρμούλα και Πο¬ 
λίτη. 

Ήταν λοιπόν φυσικό η διαδή¬ 
λωση στον Λαλιώτη να είναι μια 
αποτυχία. 

Το μόνο που μπόρεσαν να κά¬ 
νουν αληθινά επαναστατικό ε¬ 
κείνη τη μέρα οι πιο προχωρημέ¬ 
νοι εργάτες ήταν να επιβάλουν 
ένα νέο σύνθημα απειλή στον 
Λαλιώτη, το: 

“ όπου και να πας, όπου κι αν 
κρυφτείς, μπροστά σου τα Λιπά¬ 
σματα Λαλιώτη θα τα βρεις”. 

Την Πέμπτη 14 του Οκτώβρη 
οι κατεδαφιστές κατάφεραν και 
έσπρωξαν τους εργαζόμενους σε 
πορεία στο Υπ. Ανάπτυξης. Την 
άλλη μέρα 15 του Οκτώβρη οι 
πρωτοπόροι εργάτες, στη νέα Γεν. 
Συνέλευση ξαναδοκίμασαν να 
περάσουν την απόφαση που τους 
“έφαγε” ο Πολίτης στις 12 του 
Οκκτώβρη. Πρότειναν μάλιστα 
και πέτυχαν να μην εκλεγεί ο 
Πολίτης πρόεδρος της Γ.Συνέ- 
λευσης. Όμως αυτή τη φορά ή¬ 
ταν έτοιμος ο Τσιρμούλας, που 
σαν γνήσιος προβοκάτορας έριξε 
μια διασπαστική βόμβα μέσα στη 
Συνέλευση η οποία ουσιαστικά 
τσάκισε το ηθικό των εργαζομέ¬ 
νων και οδήγησε σε τακτική α¬ 
δυναμία την προοδευτική τάση 
να περάσει τη θέση του αληθινού 
αγώνα. 

Τι έκανε λοιπόν εκείνη την η¬ 
μέρα ο Τσιρμούλας ανοίγοντας 
τη νέα κρίσιμη φάση στη μεγάλη 
μάχη των Λιπασμάτων; 

Περιέλαβε στην αρχική ενημε¬ 
ρωτική του ομιλία μια είδηση 
βόμβα δίχως να πάρει ουσιαστι¬ 
κή θέση απέναντι της και δίχως 
να την κάνει κεντρικό ζήτημα. 
Η είδηση ήταν ότι ο ιδιοκτήτης, 
δηλαδή η Αγροτική Τράπεζα, θα 
έδινε μαζί με τις απολύσεις υ¬ 


Οι γνωστοί μας Διαρρήχτες (ΜΛ-ΚΚΕ) ξαναχτύπησαν. Δια¬ 
βάσαμε στην εφημερίδα τους Λαϊκός Λρόμος, 2/10/99, στη 
στήλη “ο κόσμος της δουλειάς και της πάλης” (σελ.12) ένα 
άρθρο με τίτλο : “κλείνουν και τα Λιπάσματα Λραπετσώνας. 
Να εξασφαλιστούν οι θέσεις εργασίας και τα δικαιώματα των 
εργαζομένων, το οποίο υπογράφει κάποιος Καραουλάνης 
Μανώλης, “πρώην εργαζόμενος στα Λπ/ματα”, όπως γράφουν. 
Αυτό το άρθρο είναι πιστή αντιγραφή (σε περίληψη) του άρ¬ 
θρου του Ριζοσπάστη για τα Λιπάσματα στις 25 Σεπτέμβρη 
99 (σελ.15). Στο μόνο σημείο που διαφέρουν είναι στο εξής 
που γράφει ο Λα ϊκός Λρόμος: “Στο μεταξύ το σωματείο των 
εργαζομένων στα Λιπάσματα Λραπετσώνας (παρ’ ότι η πλειο- 
ψηφία της διοίκησης έχει αποδεχτεί το κλείσιμο του εργο¬ 
στασίου), το Εργατικό Κέντρο Πειραιά καθώς και η Επι¬ 
τροπή Σωτηρίας τωνΛιπ/των (παρ’ ότι υπάρχουν πολ¬ 
λές αντιρρήσεις για τη σύνθεση της επιτροπής), βρί¬ 
σκονται μπροστά στη διοργάνωση αγωνιστικών κινητοποιή¬ 
σεων για την εξασφάλιση των θέσεων εργασίας και των ερ¬ 
γατικών δικαιωμάτων των εργαζομένων” (σ.σ. Η υπογράμ¬ 
μιση δική μας). 

“Πολλές αντιρρήσεις για την σύνθεση της Επιτροπής”; Τι 
πάθατε βρε Διαρρήχτες; Εσείς δεν ήσαστε που γράφατε στην 
εφημερίδα σας, στις 15-5-99 ότι “η ΟΛΚΕ ζήτησε να εντα¬ 
χθεί επισήμως στο ΝΑΤΟ ως εικοστό μέλος του” και πως 
είναι “το ΝΑΤΟ διατεθειμένο να προσφέρει σε στελέχη της 
οργάνωσης δυό θέσεις δεκανέων σε διμοιρίες του ΙΙΟΚ”; 
Μπας και κάνετε την αυτοκριτική σας απέναντι στην ΟΑΚ- 
ΚΕ; Γιατί θα πρέπει να εξηγήσετε στα μέλη σας και τους 
φίλους σας πως έγινε και οι “πράκτορες του ΝΑΤΟ” βρί¬ 
σκονται σήμερα “μπροστά στη διοργάνωση αγωνιστικών κι¬ 
νητοποιήσεων για την “εξασφάλιση των θέσεων εργασίας και 
των εργατικών δικαιωμάτων των εργαζομένων”. 

Αλλά αυτά παθαίνει όποιος είναι πιστό τσιράκι του ψευ¬ 
τοΚΚΕ και εξαντλεί την πολιτική του ανάλυση στην “επα¬ 
ναστατική” μετάφραση του Ριζοσπάστη. 


παλληλική αποζημίωση στους 
εργάτες που τάχα δεν την δι- 
καιούνται,( είναι οι μισοί περί¬ 
που εργαζόμενοι του εργοστά¬ 
σιου που έχουν αυτή την επίση¬ 
μη ιδιότητα), αρκεί να δέχονταν 
αυτή την απόλυση και να την 
υπέγραφαν αμέσως την Τετάρτη 
στις 20 του Οκτώβρη. Αυτό σή- 
μαινε ότι οι εργάτες αντί, ας πού¬ 
με, για 250.000 δρχ. αποζημίωση 
θα έπαιρναν πάνω από 800.000 
δρχ. και μερικοί περισσότερα. 

Από την άλλη μεριά οι υπάλ¬ 
ληλοι, έτσι κι αλλιώς, θα έπαιρ¬ 
ναν τις ψηλές τους προκαθορι¬ 
σμένες αποζημιώσεις Δηλαδή αν 
δεν τις έπαιρναν την Τετάρτη θα 
μπορούσαν να τις πάρουν όποτε 
ήθελαν από το Ταμείο Παρακα¬ 
ταθηκών και Δανείων στο οποί¬ 
ο θα τις κατέθετε σύμφωνα με το 
νόμο η εργοδοσία. 

Αυτός είναι ένας ελιγμός διά¬ 
σπασης, τόσο διεστραμμένος που 
μόνο ένα λαλιωτικό επιτελείο θα 
μπορούσε να τον συλλάβει. Αυ¬ 
τή τη στιγμή που γράφουμε, δύο 
μέρες μετά από αυτή τη προβο¬ 
κάτσια, δεν ξέρουμε ακριβώς γι’ 
αυτόν τον εκβιασμό, ούτε τι νο¬ 
μιμότητα έχει, ούτε καν αν είναι 
δυνατός λογιστικά. Όμως σέρνε¬ 
ται μέσα στο εργοστάσιο η φήμη 
ότι η ΑΤΕ δεν θα ζητήσει μόνο 
να υπογράψουν οι εργάτες την 
απόλυσή τους, αλλά και μια δή¬ 
λωση ότι θα εξαφανιστούν στη 
συνέχεια από το εργοστάσιο. Αυ¬ 
τά προφανώς τα ρίχνουν οι κατε- 
δαφιστές για να δυναμώσουν την 
σύγχυση, να μαζέψουν αντιδρά¬ 
σεις και να ρυθμίσουν την πο- 


συνέχεια στη σελ. 4 


Παρακαλούμε τους 
αναγνώστες μας να 
στέλνουν τα γράμματά 
τους στη Τ.Θυρίδα 8371, 
Τ.Κ 10010 

Για τις οικονομικές σας 
ενισχύσεις 

χρησιμοποιείστε τον νέο 
λογαριασμό μας στην 
Εθνική Τράπεζα: 

160/764962-29 
ή την Τ.Θ 8371 
Τ.Κ 10010 
στο όνομα 
Κ. Λιακόπουλος 


ΝΕΑ ΑΝΑΤΟΛΗ 

15θήμερη εφημερίδα 
της ΟΑΚΚΕ 
Υπεύθυνος σύμφωνα 
με το νόμο 

Κώστας Λιακόπουλος 
Χαλκοκονδύλη 35 
5ος όροφος 
Τ.Θ.8371 

Τ.Κ. 100 10 Αθήνα 
Τηλ.-Φαξ. 5232553 
Ετήσια συνδρομή: 5.000 

Εξαμηνιαία: 2.500 

Σελίδα 3 


ΟΙ ΡΩΣΟΔΟΥΛΟΙ ΘΕΛΟΥΝ 
ΕΚΚΑΘΑΡΙΣΕΙΣ ΣΤΗ Ν.Δ. 

Γιατί δέλουν τώρα πια το ΠΑΣΟΚ στην κυβέρνηση 


Η εσωτερική διαμάχη μέσα στη Ν.Δ. ήρθε στο πολιτι 
κό προσκήνιο μέσα στο κλίμα που καλλιεργείται για 
πρόωρη εκλογική αναμέτρηση το Μάρτη. Όλα δείχνουν ότι 
ο Καραμανλής θέλει να αδυνατίσει παραπέρα μέσα στη Ν.Δ. 
τους τελευταίους ευρωπαιόφιλους. Μέχρι τότε, φαίνεται ότι 
το ρωσόδουλο μέτωπο προτιμάει να βρίσκεται στην εξουσία 
ένα κόμμα που έχει εκκαθαριστεί πολύ πιο βαθιά, το ΠΑ- 
ΣΟΚ, με πρωθυπουργό τον Σημίτη 


Όλα ξεκίνησαν από τον Δού¬ 
λη, στενό σύμβουλο του Κ. Κα¬ 
ραμανλή και Γενικού Διευθυντή 
του Ινστιτούτου Δημοκρατίας, το 
οποίο είναι ένα είδος ΉιίηΓ ΤιιηΓ 
της Ν.Δ. Ο Δούλης λοιπόν δή¬ 
λωσε σε συνέντευξη του ότι η 
ΝΔ. είναι “φθαρμένο προϊόν”. Ο 
Δούλης έχει πει αρκετές φορές 
ότι η Ν.Δ. είναι ένα φθαρμένο 
προϊόν, αλλά όχι σε προεκλογι¬ 
κή περίοδο, όπως είναι αυτή που 
περνάμε. Η δήλωση του Δούλη 
σημαίνει ότι η Ν.Δ. χρειάζεται α¬ 
νανέωση στελεχών, δηλαδή 
χρειάζεται στελέχη που δεν έ¬ 
χουν “φθαρεί”, στελέχη νέα όπως 
ο Κ. Καραμανλής Με λίγα λόγια 
χρειάζεται παραπέρα εκκαθάριση 
από μητσοτακικούς και λοιπούς 
ενοχλητικούς που είναι οι 
“φθαρμένοι”. Την πολιτική αυτή 
πρόταση του Δούλη είχε αποδε¬ 
χτεί και ο ίδιος ο Καραμανλής 
λέγοντας ότι η Ν.Δ. είναι ένα 
“κουρασμένο σώμα”. 

Ένα στέλεχος με αρκετή δύ¬ 
ναμη μέσα στη Ν.Δ., ο Μιχ. Λιά- 
πης, πολιτικός γόνος του Καρα¬ 
μανλή με φιλοευρωπαϊκές πλευ¬ 
ρές, αντέδρασε έντονα σ’ αυτή 
τη γραμμή που ρίχτηκε ανοιχτά 
στην ευαίσθητη προεκλογική πε¬ 
ρίοδο. Πήρε όλο το κόμμα μαζί 
του και πίεσε τον Καραμανλή 
που τελικά αναγκάστηκε να πε- 
τάξει τον Δούλη, δηλαδή να δε¬ 
χτεί την παραίτηση του από το 
Ινστιτούτο της Δημοκρατίας. Ο 
ίδιος ο Καραμανλής δεν απέπεμ- 
ψε τον Δούλη από προσωπικό 
του σύμβουλο που είναι και η πιο 
σημαντική πολιτική του θέση, 
ούτε τον κατάγγειλε. Κράτησε 
τον Δούλη και συνεχίζει να δέ¬ 
χεται την πολιτική του πρόταση. 
Η αποδοχή της παραίτησης του 
Δούλη ήταν μια κίνηση καθησυ- 
χασμού και μια τακτική υποχώ¬ 
ρηση. 

Ποια είναι η στρατηγική που 
έχει εκπονήσει ο Καραμανλής 
και πάνω στην οποία κάνει τους 
πολιτικούς του σχεδιασμούς ο 
Δούλης; Λέει ο Δούλης στη 
συνέντευξη του στο Έθνος (11/ 
10/99): “ Όπως στις ευρωεκλογές , 
οφείλει η Ν.Α. να έχει μια ξεκά¬ 
θαρη επικοινωνιακή στρατηγική, 
δηλαδή να επιμένει η Ν.Α. σ’ 
αυτό που επέλεξε από την αρχή 
ο Καραμανλής, ότι ο μεγάλος της 


στόχος είναι τα μεσαία και λαϊ¬ 
κά στρώματα. Πρέπει να φύγει α¬ 
πό το σύμπλεγμα αυτό που είχε 
πάντοτε ότι είναι το κόμμα των 
εύπορων. Η φυσιογνωμία της αυ¬ 
τή τη στιγμή είναι ενός κόμμα¬ 
τος που απευθύνεται σ’ αυτά τα 
στρώματα. Αυτή είναι η γενική 
στρατηγική. Τα επιμέρους, είναι 
πλέον το τι θα κάνει επικοινω- 
νιακά για να κερδίσει τις εκλο¬ 
γές”. 

Αυτή την πολιτική έκφρασε 
η Ν.Δ. όταν στην πρόσφατη ψη¬ 
φοφορία για τη μετοχοποίηση 
της ΕΥΔΑΠ. την καταψήφισε 
ταυτιζόμενη με την πλατφόρμα 
του ψευτοΚΚΕ ενάντια στις ι¬ 
διωτικοποιήσεις. Αυτό που ο 
Δούλης ονομάζει αλλαγή “φυ¬ 
σιογνωμίας” είναι η μετατροπή 
της Ν.Δ. σ’ ένα κόμμα σοσιαλ- 
φασιστικό που δεν θα εκφρά¬ 
ζει πλέον τους “εύπορους”, αλ¬ 
λά “τα μεσαία και λαϊκά στρώ¬ 
ματα” με τον ίδιο τρόπο και με 
την ίδια πολιτική που “εκφρά¬ 
ζουν” αυτά τα στρώματα ο ΣΥΝ 
και το ψευτοΚΚΕ. Αυτή είναι 
η πολιτική του Καραμανλή που 
οδήγησε στον πρόσφατο “ανέν¬ 
δοτο” ενάντια στα διαπλεκόμε- 
να. 

Η αλλαγή αυτή της “φυσιο¬ 
γνωμίας” της Ν.Δ. οδήγησε τον 
Καραμανλή για ένα μεγάλο χρο¬ 
νικό διάστημα να διατηρεί χα¬ 
μηλούς τόνους, και να μην κά¬ 
νει μαχητική αντιπολίτευση. Το 
αποτέλεσμα των ευρωεκλογών 
ήταν μεν ευνοϊκό, αλλά δεν α¬ 
κολούθησε η κατά μέτωπο α¬ 
ντιπαράθεση που απαιτούσε μια 
τέτοια νίκη, μια ορμητική πο¬ 
ρεία για την εξουσία στις επό¬ 
μενες εκλογές. Ιδιαίτερα, μάλι¬ 
στα, ο Καραμανλής δεν κάνει 
αυτό που όλοι όσοι θέλουν αυ¬ 
τοδύναμη κυβέρνηση της Ν.Δ. 
περιμένουν, να δηλώσει, δηλα¬ 
δή, ότι θα εκμεταλλευτεί τις 
προεδρικές εκλογές τον Μάρ¬ 
τιο και θα προκαλέσει πρόωρες 
εκλογές. Ο Καραμανλής αφή¬ 
νει επίτηδες μετέωρο το ζήτη¬ 
μα της ψήφισης του Στεφανό- 
πουλου τον Μάρτη. Έχει δη¬ 
λώσει ότι θα ξεκαθαρίσει τον 
Γενάρη τη στάση του, ενώ α¬ 
φήνει να διαρρεύσει ότι θα ψη¬ 
φίσει τον Στεφανόπουλο τον 
Μάρτη, με το σκεπτικό ότι τώ¬ 


ρα το ΠΑΣΟΚ βρίσκεται σε 
καλή κατάσταση, και πρέπει να 
περιμένει η Ν.Δ. μέχρι τον Σε¬ 
πτέμβρη που θα έχει φθαρεί και 
θα είναι περισσότερο εύκολο να 
συντρίβει. Αυτή είναι μια πα¬ 
ρελκυστική πολιτική, με στό¬ 
χο να κερδίσει χρόνο ο Καρα¬ 
μανλής, ώστε να έχει ολοκλη¬ 
ρώσει την εκκαθαρίσει πριν 
διεκδικήσει την εξουσία. 

Μέσα σ’ αυτά τα πλαίσια ξε¬ 
κίνησε ο “ανένδοτος της Ν.Δ.” 
ενάντια στη διαπλοκή, με το ε¬ 
ξής σκεπτικό: Αφενός τον κα- 
θησυχασμό των στελεχών που 
θέλουν δυνατή αντιπολιτευτι¬ 
κή προεκλογική πολιτική, αφε¬ 
τέρου το πλησίασμα της Ν.Δ. σε 
ΣΥΝ, ψευτοΚΚΕ, ΔΗΚΚΙ, ώ¬ 
στε να σχηματιστεί το λεγόμε¬ 
νο αντιπολιτευτικό μέτωπο, 
δηλαδή η πλήρης ένταξη της 
Ν.Δ. στο σοσιαλφασιστικό μέ¬ 
τωπο. Είναι χαρακτηριστικό ό¬ 
τι ο “ανένδοτος” κηρύχτηκε με 
την ταυτόχρονη πρόταση για το 
μέτωπο στα υπόλοιπα κόμματα. 
Το ΣΥΝ και το ΔΗΚΚΙ αντα- 
ποκρίθηκαν αμέσως. Το ψευ¬ 
τοΚΚΕ, διατηρεί τις αποστά¬ 
σεις, για να μπορέσει να χωνέ¬ 
ψει πιο εύκολα η βάση και τα 
στελέχη της Ν.Δ. αυτό το μέ¬ 
τωπο. Δεν είναι εύκολο απ’ τη 
μια στιγμή στην άλλη, ο μέσος 
Νεοδημοκράτης να βρεθεί χέ- 
ρι-χέρι με τον Κολοζόφ. Ο Κα¬ 
ραμανλής άρχισε να τους προ¬ 
ετοιμάζει για την ψυχρολουσί¬ 
α ήδη από τις προηγούμενες δη¬ 
μοτικές εκλογές, με κοινό κα¬ 
τέβασμα με το ψευτοΚΚΕ, σε 
μερικούς δήμους. 

Ενδεικτικό για την πολιτική 
συμμαχιών του Καραμανλή εί¬ 
ναι η υπογραφή του προέδρου 
της ΔΑΚΕ, Γ. Μανώλη, σε κεί¬ 
μενο του Συνασπισμού για τις 
ιδιωτικοποιήσεις και το ασφα¬ 
λιστικό! (Ελ. Τύπος, 6/10/99). 
Στο κείμενο που εμφάνισε σε 
συνεδρίαση των τομεαρχών της 
Ν.Δ. η Ντόρα Μπακογιάννη, α¬ 
ναφερόταν μεταξύ άλλων η α¬ 
νάγκη για “απόκρουση ιδιωτι- 
κοποιήσεων και προστασία των 
δημόσιων επιχειρήσεων ζωτι¬ 
κής σημασίας για το κοινωνι¬ 
κό σύνολο”! Ο Καραμανλής εί¬ 
πε ότι “έχει καλέσει τον Μα¬ 
νώλη σε εξηγήσεις”. Επειδή τί¬ 
ποτα δεν ακούστηκε από τότε 
μέχρι σήμερα, φαίνεται ότι οι 
εξηγήσεις του Μανώλη ήταν 
αρκούντως πειστικές. 

Σε ότι αφορά την ουσία του 
“ανένδοτου” πρόκειται για μια 
υπόθεση που ξεκίνησε από τον 
Κόκκαλη για να καταλήξει 


στην καταδίκη του “κρατικού 
τζόγου” και των εκδοτικών συ¬ 
γκροτημάτων του Λαμπράκη 
και του Μπόμπολα! Ο Κόκκα- 
λης ως συνήθως καλύφθηκε πί¬ 
σω από τη μεγάλη σαπουνό¬ 
φουσκα του σοσιαλφασισμού 
που λέγεται “διαπλεκόμενα 
συμφέροντα”. Όμως τα “δια¬ 
πλεκόμενα συμφέροντα” χωρίς 
τον Κόκκαλη χάνουν το νόη¬ 
μα τους. 

Μέσα στη Ν.Δ. υπάρχει μια ο¬ 
μάδα αναπτυξιακών στελεχών 
που με μια εκστρατεία ερωτή¬ 
σεων στη Βουλή αντιστέκεται 
στη χιονοστιβάδα Κόκκαλη 
(Κεφαλογιάννης, Αλογοσκού- 
φης κ.λπ.). Αυτούς τους έχει α¬ 
φήσει εδώ και καιρό απομο¬ 
νωμένους ο Καραμανλής, χω¬ 
ρίς να κάνει την παραμικρή κί¬ 
νηση για να ενισχύσει αυτή την 
αντίσταση. Αυτή την ομάδα υ¬ 
ποστηρίζει ο “Ελ. Τύπος”. 

Κάτω από την πίεση αυτής της 
ομάδας ο Καραμανλής κατάγ¬ 
γειλε στη Βουλή ότι είναι 
σκανδαλώδης και αδιαφανής η 
προκήρυξη του διαγωνισμού για 
το Ολυμπιακό Βιντεολόττο 
γιατί φωτογραφίζει τον Κόκκα¬ 
λη. Αυτό έγινε με την ευκαιρία 
της ψήφισης του φορολογικού 
νομοσχεδίου όπου περιλαμβα- 
νόταν και μία διάταξη για το 
Βιντεολόττο. Ο Καραμανλής 
φρόντισε να αποδυναμώσει ό¬ 
σο περισσότερο μπορούσε την 
καταγγελία του Κόκκαλη, δυ¬ 
ναμώνοντας αντίθετα τα πυρά 
ενάντια στους “μεγαλοεκδό- 
τες” Λαμπράκη και Μπόμπολα 
και στα “διαπλεκόμενα συμφέ¬ 
ροντα”. Στην υπόθεση Βιντεο- 
λόττο πρόβαλλε μόνο την πλευ¬ 
ρά του “κρατικού τζόγου” που 
χρησιμοποιεί τους “κουλοχέρη- 
δες” (τα μηχανήματα με τα ο¬ 
ποία θα παίζεται το Βιντεολότ- 
το) για να “διαβρώσει τον 
κοινωνικό ιστό”, και απέφυγε 
με μεγάλη προσοχή να δώσει έ¬ 
να συνολικό χτύπημα στην τε¬ 
ράστια διαπλοκή του Κόκκαλη 
με την κρατική εξουσία. Με αυ¬ 
τά τα τερτίπια υποβάθμισε το 
ζήτημα Κόκκαλη και πέτυχε 
τον στρατηγικό του στόχο δη¬ 
λαδή να γίνει η γραμμή του με¬ 
τώπου “ενάντια στη διαπλοκή” 
αποδεκτή σα βάση για την οι¬ 
κουμενική σύμπλευση. 

Με αυτόν τον τρόπο ο Καρα¬ 
μανλής χειρίζεται τις αντιθέ¬ 
σεις μέσα στη Ν.Δ. Στο ΠΑΣΟΚ 
η μεγάλη εκκαθάριση έχει ήδη 
γίνει. Ο Σημίτης αφού έδιωξε 
Τζουμάκα, Παπαδόπουλο, Ρω¬ 
μαίο, Πάγκαλο, πέταξε τον 


Τσουκάτο έξω από το πολιτι¬ 
κό του επιτελείο, εφαρμόζει 
μια πολιτική που ταυτίζεται α¬ 
πόλυτα με την πολιτική του ρω- 
σόδουλου μετώπου. Ο Αρσένης 
έχει μείνει αποδυναμωμένος να 
κάνει τη μια υποχώρηση μετά 
την άλλη σε όλη τη γραμμή, κυ¬ 
ρίως στην αξιολόγηση των κα¬ 
θηγητών και στα ΠΣΕ, και να 
εφαρμόζει μια μεταρρύθμιση 
που σε λίγο θα γίνει ένα όργιο 
ρουσφετιού, διαφθοράς και ε¬ 
ξόντωσης των μαθητών στα χέ¬ 
ρια των κνιτών της ΟΛΜΕ. Η 
Παπανδρέου εκδιώχθηκε από 
το Υπουργείο Ανάπτυξης και 
δέχεται χτυπήματα, ο Παπα- 
ντωνίου είναι ένας ευρωπαίος 
λογιστάκος που παρακολουθεί 
τη βιομηχανία να καταρρέει κά¬ 
νοντας υπολογισμούς για την 
είσοδο στην ΟΝΕ, και ο Λα- 
λιώτης συνεχώς δυναμώνει. 

Ακόμα και η αυτοδυναμική 
αντιπολίτευση που αντέδρασε 
ανοιχτά στη μετοχοποίηση της 
ΕΥΔΑΠ έχει πλήρως υποτα¬ 
χτεί στο Σημίτη, όπως φάνηκε 
στην αμέσως επόμενη από τη 
ψηφοφορία στη Βουλή συνεδρί¬ 
αση της Κοινοβουλευτικής Ε¬ 
πιτροπής, όπου όλοι δήλωσαν 
δουλικά την υποστήριξη τους 
στο Σημίτη (Βήμα, 10/10/99). 

Σ’ αυτή τη φάση αυτό που ε¬ 
ξυπηρετεί την πολιτική του ρω- 
σόδουλου μετώπου είναι το εκ¬ 
καθαρισμένο ΠΑΣΟΚ όπου έ¬ 
χουν την κυριαρχία οι Λαλιώ- 
της-Σημίτης, να συνεχίσει να 
βρίσκεται στην εξουσία. Γι’ αυ¬ 
τό άρχισαν τώρα να εμφανίζο¬ 
νται τα ευνοϊκά γκάλοπ για το 
ΠΑΣΟΚ και για το Σημίτη. Ο 
Καραμανλής θα συνεχίσει την 
πολιτική της εκκαθάρισης ώ¬ 
σπου η γραμμή του να νικήσει 
και η μεταλλαγμένη Ν.Δ. να εί¬ 
ναι ικανός συμμέτοχος στην 
κοινωνία των σοσιαλφασιστών. 
Μέσα σ’ αυτά τα πλαίσια είναι 
πιθανό να μη γίνουν οι εκλο¬ 
γές τον Μάρτη και η Ν.Δ. να 
ψηφίσει Στεφανόπουλο. Ο Στε- 
φανόπουλος σαν πρόεδρος της 
Δημοκρατίας έχει ενεργήσει 
στην εξωτερική πολιτική θετι¬ 
κά για τους ρωσόδουλους, ενώ 
πρόσφατα έκανε ταξίδι στο Ι¬ 
ράν για να “γεφυρώσει το χά¬ 
σμα” ανάμεσα στους ιρανούς ι- 
σλαμοφασιστές του Χαταμί και 
την Ε.Ε. Είναι λογικό λοιπόν 
να μην έχουν πρόβλημα οι ρω- 
σόδουλοι να τον επανεκλέξουν, 
αν και θα προτιμούσαν ένα Θο- 
δωράκη. Όλα θα κριθούν απο 
τους πολιτικούς συσχετισμούς. 

ΛΙΠΑΣΜΑΤΑ 


συνέχεια από τη σελ. 2 

ρεία τους ανάλογα. 

Πάντως ανεξάρτητα από το τι θα 
γίνει στο μέλλον αυτή η βόμβα μέ¬ 
σα στη Συνέλευση σύντομα την 
διέλυσε ουσιαστικά, γιατί όλων η 
σκέψη πήγε στο πως θα πρέπει να 
αντιμετωπίσουν την πρόταση της 
εταιρείας. Για παράδειγμα οι πιο 
μαχητικοί υπάλληλοι είπαν ότι οι 
εργάτες δεν πρέπει να την δεχτούν 
γιατί αυτή είναι μια παγίδα διά¬ 
σπασης όμως πολλοί εργάτες και 
όχι αναγκαστικά οι πιο ενδοτικοί, 
τους απάντησαν ότι οι ίδιοι μιλά¬ 
νε από θέση ασφάλειας αφού έτσι 
κι αλλιώς θα πάρουν τις αποζημιώ¬ 
σεις τους. Επιπλέον οι λαλιωτικοί 
διέδιδαν στο εργοστάσιο και έναν 
άλλο εκβιασμό. Ότι αν οι εργάτες 
δεν πάρουν αυτές τις αποζημιώ¬ 
σεις που τους προτείνει η ΑΤΕ τότε 
θα χάσουν και κάποιες άλλες υ¬ 
παλληλικές αποζημιώσεις ύψους 
πολλών εκατομμυρίων που τους έ¬ 
χουν επιδικάσει τελευταία τα δι¬ 
καστήρια από την προηγούμενη ε¬ 
ποχή λειτουργίας του εργοστάσιου. 

Καταλαβαίνει λοιπόν κανείς πως 
ξαφνικά σε λίγες ώρες οι προβο¬ 
κάτορες που διοικούν αυτό το 
συνδικάτο κατάφεραν να φέρουν 
τη σύγχυση να αδυνατίσουν κάθε 
αγωνιστική συνοχή, να μειώσουν 
στο ελάχιστο το αγωνιστικό ηθικό 
και να ανατρέψουν την αισιόδοξη 
πρόταση αγώνα των μαχητικών 
εργατών, τσακίζοντας τους ενδιά¬ 
μεσους. 

Τώρα λοιπόν όλη η πάλη της Ε¬ 
πιτροπής Σωτηρίας και κάθε μα¬ 
χητικού εργαζόμενου που μισεί 
τους κατεδαφιστές είναι να κρα¬ 
τηθεί η ενότητα και το ηθικό του 
συνδικάτου. Το ύψιστο μάλιστα 
κριτήριο δράσης αυτή τη στιγμή 
είναι η συγκρότηση των δυνάμε¬ 
ων. Η απάντηση στο αν οι εργάτες 
πρέπει να πάρουν τις απολύσεις με¬ 
θαύριο ή αν θα πρέπει να τις αρνη- 
θούν προϋποθέτει δύο πράγματα: 
πρώτον ότι μαθαίνει κανείς καλά 
το νομικό - λογιστικό ζήτημα των 
αποζημιώσεων, και ότι εξετάζει βα¬ 
θιά, παρακολουθεί και απαντά στο 
πολιτικό δίλημμα που θα βάλουν 
οι λαλιωτικοί στους εργάτες από 
την Τετάρτη. Το δεύτερο είναι ότι 
παίρνει υπόψη του το σφυγμό, τις 
διαθέσεις και τις υλικές αντοχές 
των εργαζομένων καθώς και τις 
αληθινές προθέσεις όλων των τά¬ 
σεων που διαπερνούν τη βάση αυ¬ 
τών των εργαζομένων. 

Ότι και να αποφασίσουν λοιπόν 
οι εργαζόμενοι πρέπει να το κά¬ 
νουν όλοι μαζί, ενώ κάθε απόφα¬ 
σή τους πρέπει να υπακούει στη 
θέση ότι αυτός ο αγώνας ενάντια 
στους κατεδαφιστές πρέπει οπωσ¬ 
δήποτε να συνεχιστεί με το μεγα¬ 
λύτερο δυνατό εύρος και ένταση. 
Είτε συνεχίσει κανείς να ζητάει 
και να ελπίζει στη λειτουργία του 
εργοστάσιου, είτε πιστεύει ότι μό¬ 
νο μέτρα αποκατάστασης είναι πια 
δυνατά λόγω συσχετισμών, δεν 
μπορεί να υπάρχει άλλος εχθρός α¬ 
πό τους κατεδαφιστές και άλλη 


τακτική από το χτύπημά τους, για 
την απομόνωσή τους μέσα στο λαό 
και την άρχουσα τάξη. 

Όσο υπάρχουν εργαζόμενοι 
που θέλουν αγώνα, και αυτοί εί¬ 
ναι ακόμα η μεγάλη πλειοψηφί- 
α, τίποτα δεν έχει κριθεί οριστι¬ 
κά. Ήδη οι πράκτορες του ε¬ 
χθρού μέσα στο εργοστάσιο εί¬ 
ναι σε άμυνα. Επιπλέον είναι δια- 
σπασμένοι. 

Η φιλία Τσιρμούλα - Πολίτη 
είναι λυκοφιλία. Τους ενώνει 
μόνο το κοινό μίσος στην Επι¬ 
τροπή Σωτηρίας. Κατά τα άλλα 
κρυφοκαίει η ρήξη τους. Πιο συ- 
γκεκριμμένα. Η τακτική του 
Τσιρμούλα είναι η τακτική των 
πουλημένων και υποταγμένων 
στον Λαλιώτη, πασοκτζήδων ερ¬ 
γατοπατέρων που θέλουν να πα¬ 
ραδώσουν τα κλειδιά του εργο¬ 
στάσιου στο νέο αφεντικό τους 
, να απαλαχτούν από τους εργά¬ 
τες ,και να πάνε στα νέα τους 
εργατοπατερίστικα καθήκοντα. 
Η τακτική του Πολίτη - ψευ- 
τοΚΚΕ είναι πιο βαθιά. Και υ- 
τοί θέλουν να κλείσει το εργο¬ 
στάσιο για τα καλά, αλλά χρειά¬ 
ζονται τους εργάτες του σαν έ¬ 
να κίνημα ανέργων που θα το 
σέρνουν επικεφαλής στον α- 
ντιευρωπαϊκό και τελικά αντι- 
βιομηχανικό τους αγώνα. Οι κνί- 
τες δηλαδή θέλουν να πάρουν 
τους εργάτες και να τους πάνε 
ενάντια σε ότι απομένει από φι- 
λοευρωπαίους υπουργούς μέσα 
σ’ αυτή την κυβέρνηση π.χ. τη 
Βάσω Παπανδρέου, τον Παπα- 
ντωνίου, τον Πρωτόπαπα κλπ. 
και να καταγγέλλουν ταυτόχρο¬ 
να σαν κατεδαφιστές την Ευ¬ 
ρώπη, και την ιδιωτική βιομη¬ 
χανική αστική τάξη, και όχι τον 
Λαλιώτη και το ψευτοΚΚΕ, δη¬ 
λαδή τους ρωσόφιλους και την 
κρατική γραφειοκρατική και 
παρασιτική οικονομία. 

Ο Τσιρμούλας θέλει να σκο¬ 
τώσει τους εργάτες. Οι κνίτες 
θέλουν να τους μετατρέψουν σε 
ζόμπι, δηλαδή να τους στρέψουν 
ενάντια στην υπόλοιπη εργατική 
τάξη. Αυτή είναι η διαφορά τους. 
Γι’ αυτό στην ίδια Γ. Συνέλευση 
ο Τσιρμούλας συγκρούστηκε με 
τον Νουφαρίτση του Εργ. Κέ¬ 
ντρου Πειραιά. Η αιτία ήταν η 
εξής: Την προηγούμενη μέρα το 
ψευτοΚΚΕ έκανε συγκέντρω¬ 
ση με 14 σωματεία του σφραγί¬ 
δες στον Πειραιά για “συμπαρά¬ 
σταση” στα Λιπάσματα. Στόχος 
του ήταν να σύρει τους εργαζό¬ 
μενους στη δίκιά του κατεύθυν¬ 
ση. Ο κατά τα άλλα άθλιος Τσιρ- 
μούλας αρνήθηκε να στείλει σ’ 
αυτή τη συγκέντρωση το Σωμα¬ 
τείο. 

Η Επιτροπή Σωτηρίας αντίθε¬ 
τα από όλους αυτούς θέλει να 
μείνουν οι εργάτες ως το τέλος 
πραγματικοί εργάτες που θα πα¬ 
λεύουν για τα συμφέροντα της 
τάξης τους, που σημαίνει ότι θα 
παλεύουν ενάντια στους αληθι¬ 
νούς κατεδαφιστές για το μέλ¬ 
λον της Βιομηχανίας. 


ΟΧΙ ΑΛΛΕΣ ΑΥΤΑΠΑΤΕΣ 
ΑΔΕΙΑ ΛΕΙΤΟΥΡΓΙΑΣ ΤΩΡΑ! 

Λημοσιεύουμε παρακάτω προκήρυξη της Επιτροπής Σωτηρίας των Λιπασμάτων που 
μοιράστηκε λίγο πριν τη Γενική Συνέλευση της 15 του Οκτώβρη για να ξαναβγεί μπρο¬ 
στά το σύνθημα της άδειας λειτουργίας και για να χτυπήσει τις αυταπάτες για απο¬ 
κατάσταση. Πρόκειται για το πιο μεθοδικό και διαφωτιστικό κείμενο της Επιτροπής 
Σωτηρίας σε σχέση με το ζήτημα “Λειτουργία-Αποκατάσταση”: 


Δεν μπορεί πια κανείς να παίζει με τις λέ¬ 
ξεις. 

Ή είναι κεντρικό αίτημα το “Άδεια λειτουρ¬ 
γίας τώρα” ή είναι κεντρικό αίτημα το “Αποκα¬ 
τάσταση αλλού”. Την “Αποκατάσταση άλλού” 
την έλπιζαν πολλοί εργαζόμενοι. Ο Τσιρμούλας 
προσπαθούσε να τους πείσει ότι αυτό ήταν το ευ¬ 
κολότερο. Τώρα αποδείχτηκε και στους πιο δύ¬ 
σπιστους ότι δεν υπάρχει “αποκατάσταση αλλού”. 
Η μόνη αποκατάσταση που υπάρχει είναι η “α¬ 
ποκατάσταση εδώ” δηλαδή η λειτουργία του ερ¬ 
γοστάσιου. 

Η ουσιαστική “αποκατάσταση αλλού” μπορεί 
να γίνει μόνο με μια νομοθετική ρύθμιση η οποία 
ουσιαστικά θα ανατρέπει το νόμο Πεπονή, η ο¬ 
ποία θα ανοίγει το δρόμο στην αποκατάσταση 
όλων των εργαζόμενων των εργοστασίων που 
κλείνουν οι κατεδαφιστές (ΤνΧ, Καπνεργοστά¬ 
σια Πειραιά) και η οποία θα δημιουργεί ένα πρω¬ 
τοφανές για την εποχή μας συνδικαλιστικό προ¬ 
ηγούμενο. 

Όταν ο Λαλιώτης και οι φίλοι του μιλάνε για 
αποκατάσταση εννοούν ουσιαστικά κάποια με¬ 
γαλύτερα από το συνηθισμένο και πιο παρατετα- 
μένα επιδόματα. Υπόσχονται επίσης κάποιες προ¬ 
σλήψεις σε μερικούς Δήμους. 

Από αυτές τις ρυθμίσεις ή τις υποσχέσεις, πιά¬ 
νονται οι εχθροί της λειτουργίας του εργοστά¬ 
σιου και βάζουν το εξής δίλημμα: “Αν βάλετε σκέ¬ 
το ζήτημα Λειτουργίας του εργοστάσιου, δηλα¬ 
δή “Άδεια λειτουργίας τώρα” αυτό θα σημαίνει 
ότι παραιτήστε από την αποκατάσταση ή έστω 
από αυτά τα λίγα που έχουμε κερδίσει ως τώρα. 
Αν αποτύχετε στο αίτημά σας για Άδεια Λει¬ 
τουργίας, τότε θα τα χάσετε όλα”. 

Έτσι καλούν τους εργαζόμενους να ψηφίζουν 
στις Γεν. Συνελεύσεις το επίτηδες σκοτεινό αί¬ 
τημα “Λειτουργία ειδάλλως αποκατάσταση”. 
Αλλά οι ίδιοι όταν πηγαίνουν σε συναντήσεις α¬ 
φήνουν τις ντουντούκες από κάτω να μιλάνε ε¬ 
νάντια στο κλείσιμο του εργοστάσιου και αυτοί 
επάνω με τους υπουργούς συζητάνε μόνο ένα 
πράγμα: την λεγάμενη αποκατάσταση. 

Με αυτό τον τρόπο αυτός ο αγώνας είναι κατα¬ 
δικασμένος από την αρχή γιατί απαγορεύεται οι 
εργαζόμενοι να τα βάλουν με τους κατεδαφιστές, 
να τους στριμώξουν και να αποσπάσουν οποια¬ 
δήποτε αποκατάσταση. Αντίθετα μάλιστα οι κα- 
τεδαφιστές τους σπρώχνουν ενάντια σε υπουρ¬ 
γούς που, είτε είναι άσχετοι με το κλείσιμο (Πρω- 
τόπαπας), είτε είναι αντίπαλοί του στην κυβέρ¬ 
νηση όπως η Β. Παπανδρέου. 

Είναι χαρακτηριστικό ότι ήταν πάντα το δίδυ¬ 
μο Παπανδρέου - Διαμαντοπούλου, που όσο ή¬ 
ταν στο υπουργείο Ανάπτυξης κρατούσε με τα 
δόντια τα εργοστάσια ανοιχτά που κλείνουν τώ¬ 
ρα οι κατεδαφιστές (Λιπάσματα, ΤνΧ, καπνερ¬ 
γοστάσια). Με λίγα λόγια ο Λαλιώτης μας σπρώ¬ 
χνει ενάντια σε κυβερνητικούς που θα μπορούσα¬ 
με να έχουμε για συμμάχους. 

Οι εργαζόμενοι λοιπόν δεν μπορούν να κάνουν 
βήμα μπροστά αν δεν απαντήσουν στο δίλημμα 
που από την αρχή βάζει το μέτωπο Τσιρμούλα - 
Πολίτη. 

Η δίκιά μας απάντηση είναι η εξής: 

Πρώτον : Δεν υπάρχει δίλημμα “Άδεια λει¬ 
τουργίας ή Αποκατάσταση”. 

Κατ’ αρχήν η Άδεια Λειτουργίας σημαίνει α¬ 
πλά “αποκατάσταση εδώ”, ενώ υπάρχει και η “α¬ 
ποκατάσταση αλλού”. 

Αποδείχτηκε ότι η “αποκατάσταση αλλού” που 
την προτείνει από την αρχή ο Τσιρμούλας σαν 


την μόνη λύση αποδεχόμενος το κλείσιμο του ερ¬ 
γοστάσιου, δεν είναι καθόλου εύκολη λύση. Για 
την ακρίβεια είναι πολύ πιο δύσκολη από την 
“αποκατάσταση εδώ”. Γιατί οι θέσεις εργασίας 
του “αποκατάσταση εδώ” υπάρχουν επειδή υπάρ¬ 
χει το εργοστάσιο. Το “αποκατάσταση αλλού”, 
αφού δεν χτίζεται ένα νέο εργοστάσιο, σημαίνει 
να φορτωθούμε υπεράριθμοι σε ένα ήδη υπερδιο- 
γκωμένο ευρύτερο δημόσιο τομέα. Σημαίνει δη¬ 
λαδή, όπως είπαμε, να σπάσουμε το νόμο Πεπο¬ 
νή. Όμως αυτός ο νόμος σε γενικές γραμμές εί¬ 
ναι πολύ αποδεκτός από την κοινωνία, που έχει 
αγανακτήσει με το ρουσφέτι και τις “ειδικές ρυθ¬ 
μίσεις” για μερικούς. 

Δεύτερον: Η “αποκατάσταση αλλού” αν α¬ 
κόμα (λαθεμένα κατά τη γνώμη μας) επιμείνου- 
με σε αυτήν, δεν μπορεί να βρει υποστήριξη από 
την κοινή γνώμη παρά μόνο αν αποδείξουμε ότι 
κάποιοι κατεδαφιστές με πολιτική απόφαση κλεί¬ 
σανε ένα εργοστάσιο, που και απέδιδε οικονομι¬ 
κά και δεν μόλυνε ιδιαίτερα το περιβάλλον. 

Γιατί αν δεν μας έκλεισαν βίαια και άδικα τότε 
δεν δικαιούμαστε καμία ιδιαίτερη μεταχείριση σε 
σχέση με τους άλλους απολυμένους που τα εργο¬ 
στάσιά τους ως τώρα έκλεισαν εξ αιτίας του α¬ 
νταγωνισμού. Πολλοί θα μας πουν ότι: “ δεν μπο¬ 
ρούν οι νόμοι του καπιταλισμού και του κράτους 
να αλλάξουν τώρα επειδή τώρα βρεθήκατε εσείς 
σε ανάγκη”. Έχει νόημα λοιπόν εμείς να ζητάμε 
“αποκατάσταση αλλού” μόνο αν το ζητάμε με 
μια πολιτική απόφαση, όπως μια πολιτική από¬ 
φαση μας γκρεμίζει. 

Όμως εάν μιλήσουμε έτσι, ο κόσμος θα μας πει: 
“Αφού είναι άδικη η απόφαση γιατί δεν παλεύε¬ 
τε να μείνει το εργοστάσιο; Ενδιαφέρεστε μόνο 
για σας και όχι για τις θέσεις εργασίας που χάνο¬ 
νται, δηλαδή για τα παιδιά σας, για τα παιδιά 
μας και για όλο το λαό;” Έτσι πάλι θα βρεθούμε 
απομονωμένοι και αδύναμοι αν δεν καταγγείλου¬ 
με τους κατεδαφιστές. Το “αποκατάσταση αλ¬ 
λού” λοιπόν δεν μπορεί να νικήσει πολιτικά αν 
το κεντρικό αίτημα δεν είναι ως το τέλος “ά¬ 
δεια λειτουργίας τώρα”. 

Τρίτο: Αν κανείς έχει κεντρικό αίτημα το “Ά¬ 
δεια λειτουργίας” δε σημαίνει πως χάνει ότι έχει 
κερδίσει στο μεταξύ. Γιατί και τα ψίχουλα που 
έχουν κερδηθεί, έχουν κερδηθεί επειδή τα βάλα¬ 
με με τους κατεδαφιστές. Ότι μας έχουν δώσει 
είναι αντάλλαγμα για να σταματήσουμε να τους 
καταγγέλλουμε. Αν ο Λαλιώτης κάνει τον υπεύ¬ 
θυνο της αποκατάστασης είναι γιατί τον ξεσκε¬ 
πάσαμε σαν υπεύθυνο του βιασμού και γιατί οι 
ντουντούκες, παρά την λογοκρισία, συνεχίζουν 
να μιλάνε ενάντια στο κλείσιμο του εργοστάσιου. 
Αν επιμείνουμε, όχι σαν πρόσχημα, αλλά με πε¬ 
ποίθηση, ότι το εργοστάσιο πρέπει και μπορεί να 
λειτουργήσει, δεν θα πηγαίνουμε εμείς στους κα- 
τεδαφιστές για “αποκατάσταση αλλού” αλλά αυ¬ 
τοί θα έρχονται διαρκώς σε μας με νέες καλύτε¬ 
ρες προτάσεις για να εξαγοράσουν τη σιωπή μας. 

Τέταρτο: Μήπως λοιπόν πρέπει να έχουμε στο 
μυαλό μας πάντα αυτές τις προτάσεις και αυτή 
την εξαγορά; Όχι. 

Στο βάθος αυτό μας προτείνουν εκείνοι που λέ¬ 
νε το σύνθημα “Λειτουργία ειδάλλως αποκατά¬ 
σταση”. Πέρα από ότι είμαστε αντίθετοι σε κάθε 
εξαγορά, αυτά που έχουν δώσει οι κατεδαφιστές 
ως τώρα είναι μόνο μέθοδοι για να μας διασπά- 
σουν. Όπως είπαμε η μόνη ουσιαστική “αποκα¬ 
τάσταση αλλού” είναι με νομοθετική ρύθμιση, 

συνέχεια στη σελ. 12 

συνέχεια από τη σελ. 1 

που ελέγχει πλαγιές κατά μή¬ 
κος του αυτοκινητοδρόμου 
προς το Γκρόζνι. Το κατεχόμε- 
νο τμήμα, δηλαδή η βόρεια 
Τσετσενΐα, είναι κυρίως πεδι¬ 
νό και σχεδόν το ίδιο εύκολα 
το είχαν πάρει οι Ρώσοι στην 
πρώτη ρώσικη εισβολή, μόνο 
που τότε είχαν βαδίσει κατευ¬ 
θείαν ενάντια στο Γκρόζνι. 
Αυτή τη φορά ακολουθούν την 
“τακτική σαλάμι”, παίρνοντας 
ένα κομμάτι κάθε φορά και 
σταθεροποιώντας την κατοχή 
του. Οι πρώτες δηλώσεις των 
ρώσων ιμπεριαλιστών για τη 
δημιουργία μιας “ζώνης ασφά¬ 
λειας” στο τσετσένικο έδαφος 
για να προστατευτούν δήθεν 
από τους “ισλαμιστές τρομο¬ 
κράτες” ήταν απλά κάλυψη 
απέναντι στη Δύση, σφυγμο- 
μετρώντας παράλληλα τις α¬ 
ντιδράσεις της. Όπως δήλωσε 
ο πρώην αρχικαγκεμπΐτης ρώ- 
σος πρωθυπουργός, Β. Πούτιν, 
την περασμένη βδομάδα : “ η ε¬ 
πιχείρηση είναι μακριά από το 
να τελειώσει, είναι απλά ένα 
από τα στάδια της. Ο τελικός 
σκοπός είναι η ολοκληρωτική 
καταστροφή των τρομοκρα¬ 
τών και των βάσεων τους στην 
περιοχή της Τσετσενίας”. Αυ¬ 
τό σημαίνει ολοκληρωτικό 
πόλεμο. Αλλά όπως τονίζει ο 
Αντρέι Πιοντκόφσκι, από το 
κέντρο Στρατηγικών Μελετών 
της Μόσχας “είναι αναγκαίο 
να επισημάνουμε ότι μπορεί να 
υπάρξει μόνο ένα είδος νίκης: 
η φυσική εξόντωση ολόκληρου 
του αντρικού πληθυσμού της 
Τσετσενίας πάνω από 13 χρό¬ 
νων. Αν η κοινωνία μας είναι 
έτοιμη για μια τέτοια νίκη τό¬ 
τε, θεωρητικά, είναι δυνατό να 
την πετύχουμε χρησιμοποιώ¬ 
ντας όλα τα μέσα που έχουμε” 
(Κιικκίπη Ιοιιτηαΐ, 11-17/10). Αυ¬ 
τή η ανοιχτά χιτλερική και α- 
νατριχιαστική δήλωση χρησι¬ 
μοποιεί τη ρώσικη κοινωνία 
(που όντως δεν είναι ακόμα έ¬ 
τοιμη) μόνο για να αποφύγει να 
πει ότι ο καθοριστικός παρά¬ 
γοντας για μια τέτοια “νίκη” 
είναι οι διεθνείς αντιδράσεις. 

ΠΩΣ Η ΡΩΣΙΑ ΕΞΑΠΑ¬ 
ΤΑΕΙ ΔΙΠΛΩΜΑΤΙΚΑ 
ΤΗΝ ΠΑΧΥΔΕΡΜΗ ΔΥ- 
ΣΗ-Η ΠΑΡΑΚΜΗ ΤΟΥ 
ΤΡΙΤΟΥ ΚΟΣΜΟΥ 

Αυτές τις αντιδράσεις εξετά¬ 
ζουν συνεχώς οι ρώσοι ιμπε¬ 
ριαλιστές καθώς προωθούν την 
αιματοχυσία. 

Δηλαδή τη στάση της Ευρώ¬ 
πης και κυρίως των ΗΠΑ, για¬ 
τί οι ρώσοι γνωρίζουν ότι η 


παχύδερμη και άβουλη Ευρώ¬ 
πη δεν μπορεί να κινηθεί μόνη 
της χωρίς τις ΗΠΑ. Γιαυτό εί¬ 
ναι γι' αυτές τις τελευταίες που 
σκηνοθέτησαν την προβοκά¬ 
τσια των ανατινάξεων στη 
Μόσχα. Χρειαζόταν γιαυτήν 
ένας προβοκάτορας σαν τον 
τσετσένο πολέμαρχο Μπασά- 
γεφ, και μια μυστηριώδης φι¬ 
γούρα σαν τον γεννημένο στη 
Σαουδική Αραβία Κατάμπ (ο 
οποίος έφτασε στην Τσετσενία 
το 1995 από το Αφγανιστάν). 
Μετά η Ρωσία απλά κήρυξε 
τον πόλεμο στους “ισλαμιστές 
τρομοκράτες” και συγκεκριμέ¬ 
να στους Βαχαμπΐτες. Οι Βα- 
χαμπΐτες είναι θρησκευτικό 
ρεύμα του Ισλάμ με κέντρο τη 
Σαουδική Αραβία, μια φιλοδυ¬ 
τική χώρα, πρόκειται δηλαδή 
για το φιλοδυτικό Ισλάμ. Οι 
Τσετσένοι δεν είναι Βαχαμπΐ¬ 
τες αλλά οι τελευταίοι υποστή¬ 
ριξαν την Τσετσενία απέναντι 
στη Ρωσία από το 1994. 

Όμως ο ισλαμοφασισμός έ¬ 
χει δηλώσει δημόσια τον αντια- 
μερικανισμό του. Το Φλεβάρη 
του 1993 ανατίναξε το Παγκό¬ 
σμιο Κέντρο Εμπορίου στη Νέα 
Υόρκη, τον Ιούνη του 1996 σκό¬ 
τωσε 19 αμερικάνους στρατιώ¬ 
τες με βόμβα σε βάση στη Σα¬ 
ουδική Αραβία και τον Αύγου¬ 
στο του 1998 ανατίναξε τις α¬ 
μερικάνικες πρεσβείες στην 
Κένυα και την Τανζανία. Οι Η¬ 
ΠΑ διέκριναν πίσω από αυτές 
τις βομβιστικές επιθέσεις τον 
Οσάμα μπιν Λάντεν, γεννημέ¬ 
νο στη Σαουδική Αραβία και 
αρχηγό των ένοπλων ισλαμο- 
φασιστών. Οι Ρώσοι απλά έ¬ 
πρεπε να βγάλουν τη βρώμα ότι 
πίσω από τους Μπασάγεφ και 
Κατάμπ βρίσκεται ο μπιν Λά¬ 
ντεν και να καλέσουν τις Η¬ 
ΠΑ σε αγώνα ενάντια στη διε¬ 
θνή τρομοκρατία, ενάντια στον 
“κοινό εχθρό”. Η αμερικάνικη 
αστική τάξη με δυο λόγια έ¬ 
πρεπε να βλέπει στην Τσετσε¬ 
νΐα τους υπεύθυνους για τη 
βομβιστική επίθεση στο Κέ¬ 
ντρο Εμπορίου κτλ. Το ίδιο έ¬ 
πρεπε να κάνει και στις ανατι¬ 
νάξεις στη Μόσχα. Αυτό δεν 
ήταν δύσκολο σύμφωνα με τις 
πολιτικές θεωρίες ενάντια στα 
“κράτη- αλήτες” του Τρίτου 
Κόσμου (Ολμπράιτ) ή της “σύ¬ 
γκρουσης των πολιτισμών” 
(Χάντιγκτον) του αμερικά¬ 
νικου ιμπεριαλισμού, θεωρίες 
που ανάδειξαν τελικά στην η¬ 
γεσία του αμερικάνικου ιμπε¬ 
ριαλισμού το φιλορώσο Κλί- 
ντον. Ο ρώσικος ιμπεριαλισμός 
γνωρίζει την αρρώστια του α¬ 
ντιπάλου του και προσαρμόζει 
την προβοκάτσια στις ιδιότη¬ 


τες της αρρώστιας του για να 
τον παγιδεύσει. Αυτή η ρώ¬ 
σικη προβοκάτσια φαίνεται να 
δοκιμάζεται μόνο όσο περνάει 
ο καιρός και αποκαλύπτεται το 
ρώσικο έγκλημα στην Τσετσε¬ 
νΐα. Όπως έγραψε ο Εκόνομι- 
στ, 9 Οκτώβρη : “ Στην πόλη 
Ριαζάν, οι δυνάμεις α¬ 
σφαλείας (σ.σ. οι ρώσικες) 
πιάστηκαν κυριολεκτικά 
επ’ αυτοφώρω μετά την 
τοποθέτηση εκρηκτικών σ' 
ένα συγκρότημα διαμερι¬ 
σμάτων. Υποστήριξαν ότι 
αυτό ήταν μέρος μιας ά¬ 
σκησης για “να δοκιμά¬ 
σουν την ετοιμότητα” του 
πληθυσμού.” 

Αλλά αυτά είναι στοιχεία 
που δεν μπορούν, παρά αρκε¬ 
τά αργότερα, να κλονίσουν τη 
ρώσικη διπλωματική μηχανή, 
η οποία σε όλους τους τόνους, 
με αξιωματούχους και εφημε¬ 
ρίδες από τη Μόσχα διακηρύσ¬ 
σει ότι η Ρωσία βρίσκεται 
στην πρώτη γραμμή μιας μά¬ 
χης ανάμεσα στον “πολιτισμό 
και τη βαρβαρότητα” και γι' 
αυτό στηρίζεται στη δυτική 
κατανόηση. “ Αντιμετωπίζου¬ 
με ένα κοινό εχθρό, τη διεθνή 
τρομοκρατία ”, είπε ο Πούτιν 
στον Κλίντον τον περασμένο 
μήνα, μιλώντας όχι βέβαια 
στον ίδιο αλλά μέσω αυτού 
στον αμερικάνικο λαό και την 
υπόλοιπη αμερικανική αστική 
τάξη. Η μόνη αντίδραση των 
ΗΠΑ ήταν η δήλωση του Τζέ- 
ιμς Ρούμπιν στις 8/10, εκπρό¬ 
σωπου του Στέητ Ντηπάρτμε- 
ντ (υπουργείο εξωτερικών) που 
είπε ότι η Ρωσία παραβιάζει τη 
συνθήκη για τις συμβατικές 
δυνάμεις στην Ευρώπη (1990) 
με την ανάπτυξη μηχανοκίνη¬ 
των οχημάτων και τανκς πο¬ 
λύ πάνω από το όριο που ορί¬ 
ζει η συνθήκη για το Βόρειο 
Καύκασο, πολύ πιο πάνω και 
από το νέο όριο που αναμένε¬ 
ται να μπει σε εφαρμογή τον 
επόμενο μήνα και θα παρέχουν 
οι ΗΠΑ στη Ρωσία. 

Η Ευρώπη από τη μεριά της 
ακολούθησε την ίδια εγκλη¬ 
ματική σιωπή απέναντι στην 
Τσετσενΐα. Μόλις στις 7 Ο¬ 
κτώβρη το Ευρωπαϊκό Κοινο¬ 
βούλιο υιοθέτησε ένα ψήφισμα 
που “καταδικάζει τη ρώσικη 
στρατιωτική επέμβαση στην 
Τσετσενία και απαιτεί το σε¬ 
βασμό των ανθρωπίνων δι¬ 
καιωμάτων σύμφωνα με το διε¬ 
θνές δίκαιο”. 

Ευρωπαϊκή αντιπροσωπεία, 
με επικεφαλής τον νέο επίτρο¬ 
πο για θέματα εξωτερικών υ¬ 
ποθέσεων Κρΐς Πάτεν, που ε- 
πισκέφτηκε τη Μόσχα βρέθη¬ 


κε μπροστά σε μια παγωμένη 
υποδοχή. Όταν μάλιστα ο Πά¬ 
τεν πρότεινε, πριν τη συνάντη¬ 
ση του με τον ρώσο υπουργό 
εξωτερικών, Ιβάνοφ, τη διαμε- 
σολάβηση της Ευρώπης για 
μια πολιτική λύση πήρε την 
πληρωμένη απάντηση από τον 
αναπληρωτή του Ιβάνοφ, 
Γκουσάροφ ότι :”Αεν υπάρχει 
ανάγκη για καμμιά παρέμβα¬ 
ση. Η διαμεσολάβηση μεταξύ 
της κεντρικής εξουσίας μιας 
χώρας και των επαρχιών της 
είναι απαράδεκτη από τρίτα 
κράτη”. Η παχύδερμη Ευρώπη 
απόδειξε για μια ακόμη φορά 
ότι είναι πολιτικός νάνος και 
πως από την ώρα που οι ρώσοι 
έχουν εξασφαλίσει τη συναί¬ 
νεση των ΗΠΑ δεν νοιάζονται 
σχεδόν καθόλου για τους ευ- 
ρωπαΐους. 

Ο Τρίτος Κόσμος και ιδιαί¬ 
τερα ο μουσουλμανικός φαίνε¬ 
ται αδύναμος αυτή τη στιγμή 
για οποιαδήποτε αντίδραση. 
Ήδη οι Ρώσοι έχουν στείλει 
διπλωμάτες να καθησυχάσουν 
τις μουσουλμανικές χώρες ότι 
δεν πρόκειται για μια σύγκρου¬ 
ση συνολικά με το Ισλάμ και 
φροντίζουν να το κάνουν κα¬ 
τανοητό σε κάθε ευκαιρία, “Οι 
τρομοκράτες είναι ένας εχθρός 
χωρίς πίστη και εθνικότητα” 
δήλωσε ο Γέλτσιν. ( Εκόνομι- 
στ, 9/10) Αλλά το μεγάλο τους 
πλεονέκτημα είναι το ισλαμο- 
φασιστικό Ιράν. Ο Ιρανός υ¬ 
πουργός εξωτερικών, Καμάλ 
Καραζΐ, υποσχέθηκε “αποτελε¬ 
σματική συνεργασία” με το 
Κρεμλίνο ενάντια στους τρο¬ 
μοκράτες, όπως τους περιέγρα¬ 
ψε, που θέλουν να αποστα¬ 
θεροποιήσουν την Ρωσία. 

Η Ρωσία από τη μεριά της 
ευχαρίστησε το Ιράν που χρη¬ 
σιμοποίησε την προεδρία του 
στον Οργανισμό της Ισλαμι- 
κής Διάσκεψης για να παρου¬ 
σιάσει την ρώσικη υπόθεση! 
(στο ίδιο) 

Η ΕΣΩΤΕΡΙΚΗ ΠΑΛΗ 
ΤΩΝ ΤΣΕΤΣΕΝΩΝ ΕΝΑ¬ 
ΝΤΙΑ ΣΤΟΥΣ ΡΩΣΟΦΙ¬ 
ΛΟΥΣ ΠΡΟΒΟΚΑΤΟΡΕΣ 

Μπροστά σ' αυτούς τους ε¬ 
ξαιρετικά αρνητικούς διεθνείς 
συσχετισμούς η διορατική τσε- 
τσένικη ηγεσία, με επικεφαλής 
τον πρόεδρο Ασλάν Μα- 
σκάντοφ παλεύει για να ανα¬ 
τρέψει το αρνητικό κλίμα και 
να σπάσει τον κλοιό της διε¬ 
θνούς απομόνωσης. Τελευταί¬ 
α ζήτησε από τον ΟΗΕ διεθνή 
επέμβαση. 

Προηγούμενα είχε ζητήσει ε- 
πανειλημένα συνάντηση με 
τον Γέλτσιν παρόλο που ήξερε 


ότι αυτό ήταν αδύνατο, μια που 
οι ρώσοι όχι μόνο καταπά¬ 
τησαν την ειρηνευτική συμ¬ 
φωνία του 1996 αλλά δήλωσαν 
ότι δεν αναγνωρίζουν καμμιά 
νόμιμη αρχή παρά μόνο “το ε¬ 
κλεγμένο κοινοβούλιο του 
1996”, δηλ. τα ρώσικα ανδρεί¬ 
κελα τύπου Ζαβγκάγεφ. Τον 
προηγούμενο μήνα ο Μασκά- 
ντοφ μέσα από τη συνέντευξη 
του στο “Ντερ Σπίγκελ” είχε 
ζητήσει επιθεωρητές του ΟΗ¬ 
Ε να επισκεφτούν την Τσετσε¬ 
νία και να διαπιστώσουν ότι 
δεν υπάρχουν τρομοκράτες και 
βάσεις τους. Αυτές ήταν κινή¬ 
σεις που αποσκοπούσαν στο να 
διαβεβαιώσουν την κοινή γνώ¬ 
μη ότι η Τσετσενία δεν είναι 
κράτος τρομοκρατών και σε έ¬ 
να βαθμό πέτυχαν το στόχο 
τους. Είναι η ίδια τακτική που 
απέτρεψε τον εμφύλιο στη 
Τσετσενΐα, πράγμα που επιδί¬ 
ωκαν οι Ρώσοι, γιατί θα αδυ¬ 
νάτιζε το στρατόπεδο του Μα- 
σκάντοφ. Ο Μασκάντοφ παρό¬ 
λο που αναγνωρίζει σαν προ¬ 
βοκάτορα το Μπασάγεφ αρνεΐ- 
ται να ξεκινήσει εμφύλιο ενα¬ 
ντίον του γιατί αυτός έχει ένα 
πολιτικό το στρατόπεδο του 
που αντιστοιχεί σε ένα 20-30% 
στον τσετσένικο πληθυσμό. 
Απέναντι του έχει όμως τώρα 
ένα πιο φανατικό κομάτι του 
τσετσενικού λαού που τον μι¬ 
σεί βαθιά, “θα ήθελα να οργα¬ 
νώσω μια ομάδα και να σκο¬ 
τώσω ορισμένους από τους αν¬ 
θρώπους μας που είναι προδό¬ 
τες της Τσετσενίας” είπε ένας 
πρόσφυγας στα σύνορα με την 
Ινγκουσετΐα (ΒΒΟ, 6/10) 

Είναι εξαιτίας αυτής της ε¬ 
σωτερικής πάλης που η Τσε¬ 
τσενία βρίσκεται σήμερα σε 
τόσο αδύναμη θέση. 

Αυτή η πάλη που σχεδόν πά¬ 
ντα ήταν ένοπλη είχε όχι λίγα 
θύματα. Ο ίδιος ο Μασχάντοφ 
γλίτωσε δυο φορές από από¬ 
πειρες δολοφονίας. Από το 
τέλος του πολέμου προσπάθη¬ 
σε κιόλας να διώξει ανεπιτυ- 
χώς τον Κατάμπ από την Τσε¬ 
τσενία και να θέσει εκτός νό¬ 
μου τους ισλαμιστές πολέμαρ¬ 
χους. Σε μια μάλιστα περίπτω¬ 
ση ένοπλης διαμάχης μ' αυ¬ 
τούς σκοτώθηκε ο τσετσένος 
αρχηγός ασφάλειας. Οι πολέ¬ 
μαρχοι αυτοί, συχνά με την 
καθοδήγηση της ΚΟΒ, απήγα- 
γαν για λύτρα ξένους πολίτες 
και εργάτες ανθρωπιστικής 
βοήθειας δημιουργώντας προς 
τα έξω την εικόνα ενός κρά¬ 
τους παρΐα όπως ταιριάζει στη 
συνείδηση των ΗΠΑ και ε- 

συνέχεια στη σελ. 12 

ΝΕΑ ΑΝΑΤΟΛΗ 


ΚΥΡΙΑΚΗ 17 ΟΚΤΩΒΡΗ 1999 


ΠΡΟΤΑΣΕΙΣ ΤΟΥ ΕΡΓΑΣ ΓΙΑ 

ΚΥΒΕΡΝΗΣΗ-ΕΣΑΚ-ΠΑΤΣΙΛΙΝΑΚΟΣ 


Αναδημοσιεύουμε από το Δελτίο του ΕΡΓΑΣ το κεντρικό 
άρθρο του φυλλαδίου το οποίο κυκλοφόρησε στις αρχές του 
Οκτώβρη, το οποίο δείχνει την κατάσταση της κρίσης στη 
Ζώνη που έχουν φέρει οι δυνάμεις της καταστροφής και εκ¬ 
θέτει την πρόταση του ΕΡΓΑΣ για τη σωτηρία της Ζώνης: 


Για μια ΙΟετία τουλάχιστον 
η Ναυπηγοεπισκευαστική 
Ζώνη έχει πάρει τον κατήφο¬ 
ρο. Αυτό το νιώθουν καθημε¬ 
ρινά όλοι οι συνάδελφοι, όταν 
βλέπουν χρόνο με το χρόνο την 
ανεργία να μεγαλώνει και τα 
μεροκάματα να μη φτάνουν 
για να ζήσει κανείς ανθρώπι¬ 
να με την οικογένεια του. 

Η κατάσταση σήμερα είναι οριακή. 

Η Ν/Ζ μέσα από μια μακρόχρονη πορεία συρρί¬ 
κνωσης απειλείται άμεσα με την οριστική της 
διάλυση. Σ’ αυτό το άρθρο θα προσπαθήσουμε να 
δείξουμε τις αιτίες και τις δυνάμεις εκείνες που 
έφεραν εδώ τα πράγματα, αλλά και την πρότασή 
μας για το ξεπέρασμα αυτής της κρίσης και τις 
αλλαγές στους συσχετισμούς του αγώνα που 
απαιτούνται γι’ αυτό. 

ΟΙ ΑΙΤΙΕΣ ΚΑΙ ΟΙ ΔΥΝΑΜΕΙΣ ΤΗΣ 
ΔΙΑΛΥΣΗΣ 

Η Ν/Ζ δεν είναι ένα μαγαζάκι που φτιάχνει διά¬ 
φορα αγαθά για την εσωτερική αγορά. 

Είναι μια βιομηχανία επισκευής πλοίων που πα¬ 
λεύει για να κρατηθεί μέσα στο σκληρό αντα¬ 
γωνισμό της διεθνούς αγοράς. 

Ο κάθε εφοπλιστής, έλληνας ή ξένος, για να φέ¬ 
ρει τα καράβια του στο Πέραμα πρέπει να έχει 
συμφέρον. Πρέπει, δηλαδή το Πέραμα να του προ¬ 
σφέρει μεγαλύτερα πλεονεκτήματα, είτε στο κό¬ 
στος, είτε στην ταχύτητα, είτε στην ποιότητα, 
από άλλες ναυπηγοεπισκευαστικές βάσεις του 
εξωτερικού. 

Καμία κυβέρνηση κανενός κράτους, ούτε καμία 
επίκληση στον “πατριωτισμό” δεν μπορεί να ανα¬ 
γκάσει το κατ’ εξοχήν διεθνές εφοπλιστικό κε¬ 
φάλαιο να παραβεί αυτούς τους στοιχειώδεις κα¬ 
νόνες του ανταγωνισμού. 

Αυτοί είναι οι πελάτες της Ζώνης, και αν αυτή 
θέλει να σταθεί σ’ αυτό τον διεθνή ανταγωνισμό 
πρέπει να παράγει φτηνότερα, καλύτερα και γρη¬ 
γορότερα. 

Εμείς σαν εργάτες αυτό κάνουμε όλα τα 
χρόνια. Και αν η Ζώνη ζει ακόμα, είναι κα¬ 
τά κύριο λόγο απ’ αυτό. Από τα χέρια δηλαδή 
των εργατών της, αυτών που σ’ ένα μεγάλο βαθ¬ 
μό έφτιαξαν αυτό που αποκαλούσαν με θαυμα¬ 
σμό σ’ όλον τον κόσμο, το “θαύμα του Περάμα¬ 
τος”. Όμως όσο ευσυνείδητοι και παραγωγικοί 
να είναι οι εργάτες της Ζώνης, δεν φτάνει αυτό 
από μόνο του για να κρατήσει το Πέραμα ανοι¬ 
χτό. 

Γιατί υπάρχουν συγκεκριμένες δυνάμεις μέσα 
στο κράτος, στην Κυβέρνηση, στους Δήμους και 
τα Συνδικάτα που για χρόνια ολόκληρα σαμπο¬ 
τάρισαν και σαμποτάρουν τη Ζώνη, δυνάμεις που 
αν δεν ανατραπούν, το Πέραμα θα κλείσει. 

Το πρώτο μεγάλο χτύπημα δόθηκε στα 
οργανωμένα μεγάλα ναυπηγεία, από το 1981 
κιόλας στο όνομα των “κοινωνικοποιήσεων” με 
στόχο να τα βγάλουν έξω από την κατασκευή και 
να τα οδηγήσουν στη διάλυση. Επικεφαλής αυ¬ 
τού του χτυπήματος ήταν το μέτωπο των κυβερ¬ 
νήσεων του ΠΑΣΟΚ του Α. Παπανδρέου, της κομ- 
ματικο-κρατικής συνδικαλιστικής γραφειοκρατί¬ 
ας της ΠΑΣΚΕ με την ΕΣΑΚ και το λεγόμενο 
ΚΚΕ. 

Οι δυνάμεις αυτές τόσο μέσα από την κυβέρνη¬ 
ση, όσο και από τα Συνδικάτα, εμπόδισαν τον 


εκσυγχρονισμό των μεγάλων ναυπηγείων που προ¬ 
ωθούσε τότε η Ευρωπαϊκή Ένωση με την 5η και 
6η κοινοτική οδηγία. 

Οι οδηγίες αυτές είχαν σα στόχο, μέσα στα πλαί¬ 
σια του ευρωπαϊκού εκσυγχρονισμού, να προφυ- 
λάξουν και να δυναμώσουν τις ευρωπαϊκές ναυ¬ 
πηγικές χώρες από τον ανταγωνισμό των φτηνών 
ναυπηγείων της Άπω Ανατολής, αλλά ποτέ δεν 
εφαρμόστηκαν στη χώρα μας. 

Τα ελληνικά ναυπηγεία κάτω από το συγκεκρι¬ 
μένο χτύπημα των δυνάμεων που προαναφέραμε, 
έμειναν έξω απ’ αυτό τον εκσυγχρονισμό. Αυτό 
είχε σαν αποτέλεσμα να σταματήσουν να κατα¬ 
σκευάζουν καράβια, και να μετατραπούν σε επι- 
σκευαστικές βάσεις, και σε χώρους διορισμών από 
τις διάφορες κομματικές-κλαδικές οργανώσεις. 

Και αυτό έγινε γιατί κυριάρχησε στην πράξη η 
αντιευρωπαϊκή πολιτική, η οποία έχει στη χώρα 
μας το εξής χαρακτηριστικό: 

Από τη μια να είναι στα λόγια με την Ε.Ε., και 
από την άλλη, ιδιαίτερα στην οικονομία, να σα¬ 
μποτάρει και να εμποδίζει κάθε προσπάθεια ευρω¬ 
παϊκής ανάπτυξης. Σήμερα οι ίδιες δυνάμεις με επι¬ 
κεφαλής την ΕΣΑΚ και το λεγόμενο ΚΚΕ, φωνά¬ 
ζουν πως “φτιάχνουν καράβια στη Γερμανία και 
μας καταδικάζουν στη ανεργία”. 

Όμως, όπως γράψαμε παραπάνω τα καράβια για 
να φτιαχτούν στην Ελλάδα χρειάζονται οι υλικοί 
όροι γι’ αυτό. 

Και τους όρους αυτούς, τον εκσυγχρονισμό δη¬ 
λαδή των ναυπηγείων, τους χτύπησαν πιο πολύ 
αυτοί που σήμερα φωνάζουν αυτό το σύνθημα. Και 
όχι μόνο την προηγούμενη ΙΟετία, αλλά και τώρα 
όταν χτύπησαν με μανία τις κάποιες προσπάθειες 
εκσυγχρονισμού και επενδύσεων προκειμένου να 
ξαναμπούν τα ναυπηγεία στο δρόμο της κατα¬ 
σκευής. 

Στη Ναυπηγοεπισκευαστική Ζώνη, έγινε το 
μεγαλύτερο έγκλημα. Ποτέ και από κανέναν δεν 
μπήκε ζήτημα πραγματικού εκσυγχρονισμού της. 
Αποτέλεσμα είναι σήμερα, παρά το γεγονός πως 
τα μεροκάματα τα τελευταία χρόνια έμειναν χα¬ 
μηλά, η επισκευή στο Πέραμα να έχει ψηλό κό¬ 
στος σε σχέση με τους διεθνείς ανταγωνιστές μας. 

Αυτή είναι η βασική αιτία της παρατεταμένης 
κρίσης. 

Υπεύθυνοι για το κράτημα της Ζώνης στην κα¬ 
θυστέρηση είναι οι ίδιες κρατικές δυνάμεις που 
προσπάθησαν να κρατήσουν πίσω και τα ναυπη¬ 
γεία. 

Η Ζώνη είχε και εξακολουθεί να έχει ένα μεγάλο 
πλεονέκτημα στο διεθνή ανταγωνισμό: Είναι η 
μοναδική βιομηχανία επισκευής πλοίων στην 
Ε.Ε. Και σαν τέτοια θα μπορούσε να έχει μια ολό¬ 
πλευρη στήριξη, στο συνολικό ανταγωνισμό της 
Ευρώπης με τη φτηνή Ανατολή. 

Αυτό σημαίνει πως θα μπορούσε να αξιοποιήσει 
τεράστιες κοινοτικές επιδοτήσεις για τον παραγω¬ 
γικό εκσυγχρονισμό της. Αυτό το δρόμο προσπά¬ 
θησαν να κόψουν οι μεσαιωνικές αντιευρωπαϊκές 


δυνάμεις με επικεφαλής την 
ΕΣΑΚ μέσα από τις διοικήσεις 
των Συνδικάτων της Ζώνης. 

Οι διοικήσεις των Σωματεί¬ 
ων στην πραγματικότητα, πο¬ 
τέ δεν έβαλαν το ζήτημα του 
εκσυγχρονισμού και των πα¬ 
ραγωγικών επενδύσεων. Όλη 
τους η τακτική ήταν να πά¬ 
ρουν βήμα-βήμα, μέσα από το 
κράτος και τους Δήμους, τη διαχείριση της Ζώ¬ 
νης, να την κρατήσουν μέσα στα ασφυκτικά πλαί¬ 
σια του κράτους, να τη βγάλουν έξω από τη διε¬ 
θνή αγορά, και να τη μετατρέψουν σ’ ένα μικρο- 
μάγαζο όπου θα έχουν την πλήρη πολιτική και οι¬ 
κονομική εξουσία μαζί με το Δήμο του Περάμα¬ 
τος. 

Για μια ΙΟετία τουλάχιστον η Ναυπηγοεπι- 
σκευαστική Ζώνη έχει πάρει τον κατήφορο. Αυτό 
το νιώθουν καθημερινά όλοι οι συνάδελφοι, όταν 
βλέπουν χρόνο με το χρόνο την ανεργία να μεγα¬ 
λώνει και τα μεροκάματα να μη φτάνουν για να 
ζήσει κανείς ανθρώπινα με την οικογένεια του. 

Η κατάσταση σήμερα είναι οριακή. 

Η Ν/Ζ μέσα από μια μακρόχρονη πορεία συρρί¬ 
κνωσης απειλείται άμεσα με την οριστική της διά¬ 
λυση. Σ’ αυτό το άρθρο θα προσπαθήσουμε να δεί¬ 
ξουμε τις αιτίες και τις δυνάμεις εκείνες που έφε¬ 
ραν εδώ τα πράγματα, αλλά και την πρότασή μας 
για το ξεπέρασμα αυτής της κρίσης και τις αλλα¬ 
γές στους συσχετισμούς του αγώνα που απαιτού¬ 
νται γι’ αυτό. 

ΓΙΑ ΤΗ ΣΩΤΗΡΙΑ ΤΗΣ ΖΩΝΗΣ 

Σε πείσμα όλων αυτών, η Ζώνη μπορεί να ζήσει, 
να αναπτυχθεί και να μεγαλουργήσει. Κι αυτό γιατί 
υπάρχουν οι προϋποθέσεις και οι δυνάμεις που θέ¬ 
λουν μια τέτοια πορεία. 

Βασική προϋπόθεση γι’ αυτό είναι το υψηλά ει¬ 
δικευμένο παραγωγικό δυναμικό της Ζώνης, η διά¬ 
θεση των εργατών και η ύπαρξη της πρωτοπόρας 
παράταξης του ΕΡΓΑΣ. Όπως επίσης και η ύπαρ¬ 
ξη άλλων ανθρώπων και τάσεων μέσα στους κύ¬ 
κλους των εργοδοτών και των εφοπλιστών, όπως 
αυτοί εκφράζονται από το Ναυτικό Επιμελητήριο, 
αλλά και μέσα σ’ όλα τα πολιτικά κόμματα και το 
λαό του Πειραιά, που θέλουν τη σωτηρία και την 
ανάπτυξη της Ζώνης. 

Αυτό είναι άλλωστε που αναγκάζει τον Πατσι- 
λινάκο να μη φανερώνει ανοιχτά τα σχέδια του και 
να προσπαθεί να ψαρέψει σε θολά νερά. 

Η πρότασή μας για τη Ζώνη έχει σαν κύριο στό¬ 
χο να συσπειρώσει όλους τους εργάτες σ’ ένα γρα- 
νιτένιο μέτωπο για τη σωτηρία της, να κινητο¬ 
ποιήσει τον καθένα έξω από εμάς στο πλευρό μας, 
όλους όσοι θέλουν τη Ζώνη ζωντανή. 

Μα πάνω απ’ όλα πρέπει οι ίδιοι οι εργάτες να 
δώσουν τη δύναμη στον ΕΡΓΑΣ, για να αλλάξουν 
οι συσχετισμοί και να πετύχουμε αυτούς που απαι¬ 
τούνται για τη νικηφόρα έκβαση του αγώνα. 

Αυτό σημαίνει πως πρέπει ο ΕΡΓΑΣ και οι 
δυνάμεις της Σωτηρίας στη Ζώνη, να πάρουν 
στις επερχόμενες εκλογές, με την ψήφο των 
εργατών την πλειοψηφία στη Διοίκηση του 
Συνδικάτου. Χωρίς αυτό δεν μπορούμε να κάνου¬ 
με βήμα για να ανατρέψουμε την επίθεση των κα- 
τεδαφιστών. 

Ο ΕΡΓΑΣ πιστεύει πως η Ζώνη μπορεί να ζήσει 
και να αναπτυχθεί μόνο μέσα στην Ευρωπαϊκή 
προοπτική. 

ΤΗ ΣΩΤΗΡΙΑ ΤΗΣ ΖΩΝΗΣ 

ΚΛΕΙΝΟΥΝ ΤΗ ΖΩΝΗ 


Η Ζώνη του Περάματος πρέπει να γίνει η Ζώνη 
της Ευρώπης και αυτό μπορεί να γίνει. 

Γι’ αυτό χρειάζονται δύο βασικά πράγματα. Το 
ένα είναι μέτρα ανάπτυξης και το άλλο μια τερά¬ 
στια διαφημιστική καμπάνια σ’ όλο τον κόσμο για 
τις παραγωγικές δυνατότητες της Ζώνης. 

Στο πρώτο ζήτημα: 

Α. Μέσα στις νέες συνθήκες που διαμόρφωσε η 
μετατροπή του ΟΛΠ σε Α.Ε. πρέπει να βρεθεί εκεί¬ 
νος ο φορέας που θα αναλάβει τη Ζώνη. 

Κριτήριο γι’ αυτό δεν μπορεί παρά να είναι ένα: 

Να είναι φορέας παραγωγικός και να δε¬ 
σμευτεί με συγκεκριμένο επενδυτικό πρό¬ 
γραμμα για τη Ζώνη, που θα μπει στον έλεγ¬ 
χο των εργατών. 

Στο επενδυτικό πρόγραμμα να είναι εξασφα¬ 
λισμένη η χρηματοδότηση. 

Δεν αποτελεί για μας πρόβλημα η μορφή αυτού 
του φορέα, αν είναι δηλαδή ιδιωτικός ή κρατικός, 
αν είναι ενώσεις εργοδοτών ή ενώσεις εφοπλιστών. 

Σαν εργάτες δεν διαλέγουμε τα αφεντικά μας, 
ένα απαιτούμε: ΔΟΥΛΕΙΑ ΚΑΙ ΑΝΑΠΤΥΞΗ. 

Ήδη υπάρχουν προτάσεις από το Βιομηχανικό 
Επιμελητήριο και το Ναυτικό Επιμελητήριο σε μια 
τέτοια κατεύθυνση. 

Σ’ ένα τέτοιο επενδυτικό πρόγραμμα που μπορεί 
σ’ ένα μεγάλο ποσοστό να επιδοτηθεί από την Ε.Ε. 
είναι απαραίτητα τα εξής: 

1. Κατασκευή δύο μεγάλων δεξαμενών που 
μπορούν να γίνουν χωρίς προβλήματα από την Ε.Ε. 
σε αντικατάσταση των πέτρινων δεξαμενών του 
Βασιλειάδη. 

2. Κατασκευή ντόκων, ιδιαίτερα στην Κοινο- 
σούρα, με τον αποχαρακτηρισμό της από την 
Αρχαιολογική Υπηρεσία, ή αν δε γίνεται αλλιώς, 
πλωτών ντόκων, και διαρκής σύνδεση της Κοινο- 
σούρας με το Πέραμα με πλωτά μέσα. 

3. Εγκατάσταση μονάδας παραγωγής βιομη¬ 
χανικού ρεύματος στο Πέραμα, με αεροστρόβιλους 
που χρησιμοποιούν φυσικό αέριο και το οποίο ο Πα- 
τσιλινάκος δεν το αφήνει να έρθει στο Πέραμα. 

Τα τρία αυτά βασικά έργα είναι σήμερα έργα πα¬ 
ραγωγικής ανάπτυξης της υποδομής, είναι σήμε¬ 
ρα εκείνα που θα δώσουν το φιλί της ζωής στη 
Ζώνη, θα μειώσουν το κόστος, μιας και θα προ¬ 
σφέρουν δωρεάν ή χαμηλό δεξαμενισμό, ντόκους 
και ρεύμα, και θα φέρουν καράβια στο Πέραμα. 

Όποιος δεσμευτεί να τα υλοποιήσει να πά¬ 
ρει τη διαχείριση της Ζώνης. 

Β. Αποφασιστικός αγώνας ενάντια στην κυ¬ 
βέρνηση πάνω στα εξής σημεία: 

1. Να υπογραφούν οι υπουργικές αποφάσεις που 
καθορίζονται με το νόμο που ψηφίστηκε για το 
“Μητρώο των Εργοδοτών”. 

Στην υπουργική απόφαση που καθορίζει την οριο- 
θέτηση της Ζώνης, να αναφέρονται ρητά ΟΛΟΙ 
οι σημερινοί χώροι του λιμανιού που αποτε¬ 
λούν τη Ναυπηγοεπισκευαστική Ζώνη. Αυτή 
είναι η καλύτερη περιφρούρηση της δουλειάς μας 
και η εγγύηση της λειτουργίας της Ζώνης. 

Να υπογραφεί η υπουργική απόφαση που καθο¬ 
ρίζει τα κριτήρια ένταξης των εργοδοτών στο Μη¬ 
τρώο. 

Τα κριτήρια αυτά πρέπει να έχουν σα στόχο τη 
συνένωση των επιχειρήσεων και το χτύπημα του 
τυχοδιωκτισμού στη Ζώνη. Η λειτουργία του Μη¬ 
τρώου είναι βασικό ζήτημα, γιατί δίνει τη δυνα¬ 
τότητα των κοινοτικών επιδοτήσεων στις επι¬ 
σκευές, μειώνοντας το κόστος, και δημιουργεί τις 


προϋποθέσεις για μια σοβαρή λειτουργία της Ζώ¬ 
νης. 

Την πάλη αυτή ενάντια στην κυβέρνηση, αρνού- 
νται να δώσουν σήμερα οι διοικήσεις των συνδι¬ 
κάτων της Ζώνης και ο Πατσιλινάκος, ακριβώς 
γιατί αυτή η πάλη είναι το κλειδί για τη σωτη¬ 
ρία της Ζώνης. 

2. Πολιτικο-συνδικαλιστική πάλη σε συντονισμό 
με όλα τα εργοστάσια του Πειραιά, για την ανα¬ 
τροπή του σχεδίου του ΥΠΕΧΩΔΕ, της “Ανάπλα¬ 
σης” έτσι όπως ονομάζει την κατεδάφιση. Αποφα¬ 
σιστική στήριξη του αγώνα των εργατών των Λι¬ 
πασμάτων που σήμερα βρίσκεται στο κέντρο του 
κυκλώνα. Σ’ αυτή την κατεύθυνση έχουμε μέσα 
στο φυλλάδιο την ΑΝΑΚΟΙΝΩΣΗ ΤΗΣ “ΕΠΙ¬ 
ΤΡΟΠΗΣ ΣΩΤΗΡΙΑΣ ΤΩΝ ΛΙΠΑΣΜΑΤΩΝ”, 
που αυτή τη στιγμή μαζί με τους εργάτες δίνουν 
τη μάχη για τη σωτηρία της βιομηχανίας. 

Η στάση εδώ της πλειοψηφίας της διοίκησης του 
Συνδικάτου και του Πατσιλινάκου είναι χαρακτη¬ 
ριστική και αποκαλυπτική: 

Πλήρης σιωπή και απουσία. Ούτε καν συμ¬ 
μετοχή στην 3ωρη στάση που έκανε -για τα μάτια 
βέβαια- το Εργατικό Κέντρο Πειραιά για τα Λι¬ 
πάσματα, τη Δευτέρα 5 Οχτώβρη! 

3. Αποφασιστικός αγώνας για τακτική 
επιδότηση των ανέργων και μαζική απόρριψη 
των μέτρων “αποκατάστασης”. 

Οι άνεργοι εργάτες του Περάματος, ούτε ζητιά¬ 
νοι είναι, ούτε μπορούν να δεχτούν να τους πετά- 
ξουν στο δρόμο. Την πάλη ενάντια στην ανεργία 
τη δίνουμε όχι μόνο από την πλευρά της κάλυψης 
των άμεσων αναγκών μας, αλλά και από την πλευ¬ 
ρά της ανάπτυξης της Ζώνης. 

Ζητάμε τακτικό επίδομα ανεργίας, όχι για να φύ¬ 
γουμε από τη Ζώνη, αλλά για να μείνουμε εκεί 
και να παλέψουμε να έρθουν καράβια για να τα 
δουλέψουμε. Γι’ αυτό δεν πρέπει να δεχτούμε τα 
μέτρα “αποκατάστασης”. Αυτό μπορεί να το δε¬ 
χτούν μόνο όσοι δουλεύουν για το κλείσιμο της 
Ζώνης, μόνο όσοι θέλουν να μην ξαναπατήσει κα¬ 
ράβι στο Πέραμα. 

Οι κατεδαφιστές, δηλαδή, της Κυβέρνησης, της 
ΕΣΑΚ και της ΠΑΣΚΕ. 

Για να μπορέσει να σταθεί και να νικήσει μια 
τέτοια πολιτική ανάπτυξη, χρειάζεται μια πο¬ 
λιτική συμμαχιών στο ίδιο το ζήτημα της πα¬ 
ραγωγής. 

Αυτές οι συμμαχίες βρίσκονται μέσα στο χώρο 
της ναυπηγικής βιομηχανίας και στο Λιμάνι του 
Πειραιά. 

Η ΕΣΑΚ και ο Πατσιλινάκος, για χρόνια ολό¬ 
κληρα εφαρμόζουν μια πολιτική ανταγωνισμού και 
συγκρούσεων ανάμεσα στη Ζώνη και τα οργανω¬ 
μένα ναυπηγεία, ανάμεσα στη Ζώνη και τον ΟΛΠ. 

Έτσι προσπαθούν να διασπάσουν την ενιαία ανά¬ 
πτυξη και να φέρουν τη διάλυση. 

Χωρίς οργανωμένα ναυπηγεία που θα κα¬ 
τακτήσουν μερίδιο στη διεθνή αγορά των κα¬ 
τασκευών, δεν μπορεί να υπάρξει η επισκευα- 
στική βάση του Περάματος. 

Η ναυπηγική αξιοπιστία μιας χώρας στους εφο¬ 
πλιστικούς κύκλους είναι ενιαία. Γι’ αυτό μόνο 
συμφέρον είναι η αλληλο-υποστήριξη και ο ενιαί¬ 
ος, όσο γίνεται, παραγωγικός σχεδιασμός ανάμε¬ 
σα σ’ όλες τις ναυπηγικές μονάδες της χώρας. Και 
αυτό τουλάχιστον μπορεί να ξεκινήσει σε επίπεδο 
συνδικαλιστικού κινήματος. 

Όσον αφορά τον ΟΛΠ. 

Η Ζώνη είναι μέρος του Λιμανιού του Πειραιά. 


Το Λιμάνι είναι ενιαίο με δραστηριότητες επιβα¬ 
τικές, εμπορικές, ναυπηγοεπισκευαστικές και πα¬ 
ρέχει χρήση στη βιομηχανία. Τίποτα απ’ αυτά δεν 
μπορεί να λειτουργήσει ανταγωνιστικά με τ’ άλλα. 

Η γραμμή του Πατσιλινάκου για “κύριος εχθρός 
ο ΟΛΠ” είναι εγκληματική, διασπαστική και κα- 
τεδαφιστική. 

Και εδώ χρειάζεται η συνεργασία και ο ενιαίος 
σχεδιασμός Ανάπτυξης. 

Υποστηρίζουμε ένα ενιαίο λιμάνι ανάπτυξης 
σ’ όλους τους τομείς. 

Η βιομηχανία φέρνει το εμπόριο, το εμπόριο και 
η ακτοπλοΐα φέρνουν την επισκευή και όλα μαζί 
την Ανάπτυξη και την ευημερία στον Πειραιά. 

Και αυτό μπορεί να γίνει αν χτυπηθούν οι κατε- 
δαφιστές σ’ όλους τους τομείς, γιατί το Λιμάνι 
μπορεί με τη μέθοδο της συνεργασίας να βρει την 
ενιαία του ανάπτυξη. 

Με μια τέτοια πολιτική συμμαχιών, που μπορεί 
να ξεκινήσει κατ’ αρχήν από τους ίδιους τους 
εργάτες, μπορεί να πετύχουμε το πιο γερό μέτωπο 
πάλης για την ανάπτυξη και την προκοπή. 

Στο δεύτερο ζήτημα: 

Εδώ βρίσκεται το ζήτημα των σχέσεων με τον 
εφοπλισμό. Η ΕΣΑΚ και ο Πατσιλινάκος προσπα¬ 
θούν με κάθε τρόπο να οξύνουν τις σχέσεις Ζώ- 
νης-εφοπλισμού. Ουσιαστικά ο “αντι-εφοπλιστι- 
κός” τους αγώνας, το χτύπημα όπως λένε της “εφο¬ 
πλιστικής ασυδοσίας” στοχεύει στο να διώξει τα 
καράβια από τη Ζώνη. 

ΓΓ αυτούς το μοντέλο για τη Ζώνη στηρίζεται 
στις κρατικές παραγγελίες και στους εφοπλιστές 
της ακτοπλοΐας οι οποίοι μέσω του Υπουργείου 
Ναυτιλίας θα αναγκάζονται να φτιάχνουν τα κα¬ 
ράβια εδώ, αλλιώς δεν θα τους δίνει το υπουργείο 
άδεια στις γραμμές. 

Όμως, κρατικές παραγγελίες δεν υπάρχουν στο 
βαθμό που δεν υπάρχουν κρατικά εμπορικά καρά¬ 
βια, οι δε άδειες στις γραμμές στην ακτοπλοΐα τε¬ 
λειώνουν με τη λήξη του Καμποτάζ. Το “κρατικί- 
στικο” δηλαδή μοντέλο τους, εμπνευσμένο από τον 
κρατικό καπιταλισμό της σοσιαλφασιστικής Ρω¬ 
σίας, δεν είναι τίποτα άλλο από το να βάλουν τη 
Ζώνη σε καραντίνα, να στήσουν το “τείχος του 
Βερολίνου” ανάμεσα στη Ζώνη και στα καράβια 
του διεθνούς εφοπλισμού. Κανείς δεν αμφιβάλλει 
για το ληστρικό χαρακτήρα του εφοπλιστικού κε¬ 
φαλαίου. Όμως με αυτούς δουλεύει το Πέραμα και, 
όπως γράψαμε στην αρχή, αυτοί είναι οι πελάτες 
μας. 

Εδώ χρειάζεται μια ολόκληρη ταχτική προσέλκυ¬ 
σης του εφοπλιστικού κεφαλαίου, για να δυναμώ¬ 
σουν εκείνοι οι παραγωγικοί όροι που θα επιτρέ¬ 
ψουν την πάλη με τον εφοπλισμό από θέση ισχύος. 

Σήμερα, είναι απαραίτητη, παράλληλα με τα μέ¬ 
τρα για την ανάπτυξη του λιμανιού, μια μεγάλη 
καμπάνια διαφήμισης της Ν/Ζ σ’ όλο τον κόσμο, 
μια προσπάθεια οργανωμένη για να έρθουν τα κα¬ 
ράβια. 

Συνάδελφοι, μια τέτοια πολιτική Ανάπτυξης της 
Ν/Ζ είναι αποφασισμένος να προωθήσει ο ΕΡΓΑΣ. 
Σε μια τέτοια κατεύθυνση σας καλούμε να δυνα¬ 
μώσετε την οργάνωσή μας. 

Να οργανωθείτε στις γραμμές του ΕΡΓΑΣ, να 
πάρετε εσείς στα χέρια σας το μέλλον το δικό σας, 
το μέλλον της Ζώνης. 

Η δουλειά μας και το μέλλον μας εξαρτάται απ’ 
αυτό. 

ΝΕΑ ΑΝΑΤΟΛΗ 

Η μάχη της Ηλεκτρικής και οι 
σύγχρονοι σαμποτέρ 


Τ ην Λεύτερα στις 12 του Οκτώβρη οι έργα 
ζόμενοι στη ΛΕΗ του Κερατσινίου γιόρ¬ 
τασαν την επέτειο της μάχης της Ηλεκτρικής. 
Αυτή ήταν μια μάχη του 1944 που την έδωσε ο 
ΕΛΑΣ για να σώσει το εργοστάσιο από τους 
Γερμανούς που αποχωρούσαν και σκόπευαν να 
το ανατινάξουν. 

Στην εκδήλωση κάθε χρόνο καλούνται από το Σω¬ 
ματείο της ΔΕΗ Κερατσινίου οι βουλευτές, οι κομ¬ 
ματικοί και συνδικαλιστικοί εκπρόσωποι, οι δήμαρ¬ 
χοι και οι δημοτικές παρατάξεις του Πειραιά για να 
καταθέσουν στεφάνια και να χαιρετήσουν τους νε¬ 
κρούς. Πέρυσι και φέτος καλέστηκε και η ΟΑΚΚΕ. 
Αυτή η πρόσκληση δεν είναι τυχαία. 

Το Σωματείο αυτό και ο πρόεδρός του Γ. Παρα- 
σκευόπουλος κράτησαν πάντα μια καθαρή στάση υ¬ 
πέρ της βιομηχανίας, υπέρ του ευρωπαϊκού δρόμου 
για την ανάπτυξη της και κατά των αντιβιομηχανι- 
κών δυνάμεων που κυριαρχούν στους Δήμους του Πει¬ 
ραιά. 

Η τελετή αυτή είναι σύντομη και μετρημένη, γίνε¬ 
ται συνήθως μπροστά σε 150 άτομα και περιλαμβάνει 
απαγγελία λίγων ποιημάτων και τραγουδιών με συνο¬ 
δεία πιάνου και μερικούς σύντομους χαιρετισμούς με 
κατάθεση στεφανιών. Τον βασικό λόγο της ημέρας 
εκφώνησε ο Γ. Παρασκευόπουλος. 

Όπως πέρυσι, έτσι και φέτος και μάλιστα ακόμα 
πιο καθαρά στην ομιλία του ο Γ. Παρασκευόπουλος 
πρόβαλε την γραμμή της υπεράσπισης της βιομηχα¬ 
νίας και της Ευρώπης. Όταν όμως ήρθε η ώρα για 
την κατάθεση στεφανιών και για τους χαιρετισμούς 
όλοι οι εκπρόσωποι έλεγαν μόνο μια φράση του τύ¬ 
που “αιώνια τιμή”, ή “αθάνατοι” και καθόντουσαν. 
Ίσως κάποιοι από αυτούς ξεκίνησαν εφέτος έτσι για 
να μη δώσουν τη δυνατότητα στον εκπρόσωπο της 


ΟΑΚΚΕ να πει περισσότερα, όπως έγινε πέρυσι όταν 
το βάρος της εκδήλωσης έπεσε σ’ αυτή την τοποθέ¬ 
τηση. 

Όταν ήρθε η σειρά του λοιπόν ο σ. Ζαφειρόπουλος, 
γραμματέας της ΟΑΚΚΕ, αφού κατέθεσε το στεφάνι, 
είπε συνοπτικά τα εξής: 

“Επιτρέψτε μου να πω δυο λόγια παραπάνω, από 
όσα οι σύντομοι προηγούμενοι ομιλητές. 

Η μάχη της Ηλεκτρικής σε σχέση με τις άλλες του 
εθνικοαπελευθερωτικού αγώνα έχει ένα ξεχωριστό 
χαρακτηριστικό. Είναι μια μάχη για την υπεράσπιση 
ενός εργοστάσιου, για την υπεράσπιση της βαριάς βιο¬ 
μηχανίας. Είναι μια μάχη λοιπόν που συνδυάζει την 
πάλη για τη δημοκρατία και την ανεξαρτησία με την 
πάλη για την παραγωγή. Γιατί δεν υπάρχει ούτε ε¬ 
θνική ανεξαρτησία ούτε δημοκρατία αν δεν υπάρχει 
βιομηχανική βάση σε μια χώρα. Το να γιορτάζουμε 
λοιπόν σήμερα την επέτειο της Ηλεκτρικής σημαίνει 
να υπερασπίζουμε και σήμερα την βιομηχανία στη 
χώρα μας και στην πόλη του Πειραιά. Σημαίνει δη¬ 
λαδή να υπερασπίζουμε τον αγώνα που δίνουν σήμε¬ 
ρα οι εργαζόμενοι στα Λιπάσματα ενάντια σε αυτούς 
που το γκρεμίζουν και σημαίνει να απαιτήσουμε να 
μείνουν στη θέση τους και τα Λιπάσματα και αυτό 
εδώ το εργοστάσιο και όλα τα εργοστάσια του Πει¬ 
ραιά. 

Αυτοί που θέλουν να διώξουν τη βιομηχανία από 
τον Πειραιά θέλουν να εξοντώσουν την εργατική του 
τάξη και να μετατρέψουν την πόλη σε παρασιτική. 
Θέλουν ακόμα να εξαρτήσουν τη χώρα και να εμπο¬ 
δίσουν την πρόοδό της. Αυτό δεν πρέπει να το επι¬ 
τρέψουμε. Άλλωστε η Ελλάδα δεν είναι ακόμα μια 
πολύ ανεπτυγμένη βιομηχανική χώρα για να επιτρέ¬ 
πει κατάργηση τέτοιων μεγάλων βιομηχανικών μο¬ 
νάδων. 


Να τιμούμε λοιπόν τους ήρωες της Ηλεκτρικής 
σημαίνει να συνεχίζουμε και σήμερα τον αγώνα τους 
για εθνική ανεξαρτησία, δημοκρατία και ανάπτυ¬ 
ξη"■ 

Η απάντηση σ’ αυτή την ομιλία ήταν ένα θερμό 
χειροκρότημα. Όταν τελείωσε η εκδήλωση και οι 
καλεσμένοι πέρασαν σε μια αίθουσα με μερικά α¬ 
ναψυκτικά πλησίασαν το σύντροφό μας αρκετοί ερ¬ 
γαζόμενοι της ΔΕΗ για να του σφίξουν το χέρι και 
να του πουν ότι αυτά που είπε έκφραζαν και τη βα¬ 
θύτερη δίκιά τους πεποίθηση. Ένα τεχνικό στέλε¬ 
χος μας είπε ότι η ΔΕΗ Κερατσινίου όποτε έχει υ¬ 
πάρξει πρόβλημα υπερφόρτωσης είτε μεταφοράς η¬ 
λεκτρικού από διακοπή των γραμμών σώνει κυριο¬ 
λεκτικά το λεκανοπέδιο από μπλακ άουτ. Αυτό πέ¬ 
ρα από τη γενική παραγωγική προσφορά του εργο¬ 
στάσιου. 

Οι εργαζόμενοι μας είπαν ακόμα ότι υπερασπί¬ 
ζουν τον αγώνα των εργαζομένων των Λιπασμά¬ 
των, αλλά ότι δεν διακρίνουν καμία θέληση για 
συνεργασία από τη διοίκηση του Σωματείου τους. 
Απόρησαν μάλιστα για το ότι μια τέτοια μέρα δεν 
υπήρχαν εργάτες από τα Λιπάσματα στην εκδή¬ 
λωση. 

Τους εξηγήσαμε το ρόλο της σημερινής ηγεσίας 
των Λιπασμάτων και τους καλέσαμε σε μια πάλη 
από κοινού για τη Σωτηρία των Λιπασμάτων κα¬ 
θώς και όλης της βιομηχανίας του Πειραιά και της 
Αθήνας. Οι κατεδαφιστές έχουν σήμερα την ά¬ 
νεση να προελαύνουν. Όμως από την άλλη με¬ 
ριά προελαύνοντας προκαλούν ένα αντί- κα- 
τεδαφιστικό κίνημα. Το κακό γι αυτούς είναι 
ότι υπάρχει συνειδητός πόλος αυτού του κι¬ 
νήματος και αυτός είναι η ΟΑΚΚΕ. 


ΑΝΤΙΣΤΑΣΕΙΣ ΣΤΗΝ 
ΠΡΟΕΛΑΣΗ ΤΟΥ 
ΧΡΙΣΤΟΔΟΥΛΟΥ 

Το πρόσφατο συνέδριο της Ιεράς Συνόδου της εκκλησίας χα¬ 
ρακτηρίστηκε από την όξυνση των αντιθέσεων μέσα στους κόλ¬ 
πους της. Μέσα από το συνέδριο συγκροτήθηκε μια ομάδα κλη¬ 
ρικών με ηγέτη το μητροπολίτη Θηβών Ιερώνυμο που κτάγγειλε 
πολλές πλευρές της δράσης του Χριστόδουλου. 

Η σταγόνα που έκανε το ποτήρι να ξεχειλίσει ήταν η απαίτηση του 
Χριστόδουλου να μνημονεύεται ο ίδιος σε μνημόσυνα των Νέων Χω¬ 
ρών (διαμερίσματα Μακεδονίας- Θράκης), προνόμιο που έχει μόνο ο 
πατριάρχης. Αυτή είναι μια δόλια κίνηση που αποσκοπεί στην από¬ 
σπαση των συγκεκριμένων μητροπόλεων από το φιλοευρωπαικό σήμε¬ 
ρα Φανάρι και την ανακήρυξη αυτοκέφαλης ελληνικής εκκλησίας. Τό¬ 
τε αντέδρασε έντονα ο Ιερώνυμος, ο οποίος το Δεκέμβρη του 1996 είχε 
κατηγορηθεί από το Χριστόδουλο για οικονομικές ατασθαλίες και πριν 
από δυό μήνες συγκέντρωσε τις απόψεις του σ' ένα μανιφέστο. Ο Ιερώ¬ 
νυμος κατηγόρησε τον αρχιεπίσκοπο ότι απόκρυφε επιστολές του Βαρ¬ 
θολομαίου και είπε πως το αξίωμα του δεν συνεπάγεται ιδιαίτερα προ¬ 
νόμια σε σχέση με τους μητροπολίτες. Γύρω από τον Ιερώνυμο συσπει¬ 
ρώθηκαν οι Ζακύνθου Χρυσόστομος, Ναύπακτού Ιερόθεος, Ηλείας Γερ¬ 
μανός, Περιστεριού Χρυσόστομος (που είναι ο πιο φιλοπατριαρχικός 
από όλους). Αυτή η αντιπολίτευση κατηγόρησε, επίσης, το Χριστόδου¬ 
λο για εκοσμίκευση της εκκλησίας και για έλλειψη προσοχής στα 
εθνικά θέματα ενώ “ο Θηβών αναφέρθηκε και στις πρωτοβουλίες για 
τους Σέρβους τονίζοντας ότι όλα αυτά είναι λεπτά θέματα που απαι¬ 
τούν λεπτούς χειρισμούς” (Νέα, 9/10). Το σημαντικότερο απ' όλα είναι 
το εξής: Ο Ζακύνθου Χρυσόστομος κατηγόρησε τον Χριστόδουλο ότι 
στρέφεται ενάντια στο Πατριαρχείο, αλλά και για “ανθέλληνα” επειδή 
συνεργάζεται με τον μητροπολίτη Ιεροσολύμων. Στη συνέχεια έβγαλε 
την πιο σοβαρή κατηγορία ότι δηλ. ο Χριστόδουλος συνεργάζεται με το 
πατριαρχείο της Μόσχας “ που θέλει να ανασυστήσει την Τρίτη Ρώμη”. 

Αυτή η εκκλησιαστική αντιπολίτευση αποτελεί αγκάθι στα σχέδια 
του Χριστόδουλου που ξεκίνησε σαν σοβινιστής και στη συνέχεια υπο¬ 
τάχτηκε στη φιλορώσικη αστική τάξη και τα σχέδια της. Αντικειμενι¬ 
κά είναι μια αντίθεση που ευνοεί τη δημοκρατία και την ευρωπαϊκή 
πορεία της χώρας. Όσο πιο πολύ οξύνεται τόσο το καλύτερο. 


Δημοκράτες διανοούμενοι 
ανυσυχούν για τον ορθόδοξο 
φονταμενταλισμό 


Στις αρχές του Σεπτέμβρη ο Πάπας εκδήλωσε 
την επιθυμία του να έρθει στη χοιρα μας. Αμέσοις 
η εκκλησία αντέδρασε δυναμικά με αποτέλεσμα 
την αναβολή της επίσκεψης. Ο Χριστόδουλος α¬ 
παίτησε από τη ροιμαιοκαθολική εκκλησία να κά¬ 
νει αυτοκριτική για το σχίσμα του 1054 καθοις και 
για την άλοιση της Κωνσταντινούπολης από τους 
Σταυροφόρους στα 1204. Η κυβέρνηση απέφυγε 
να πάρει θέση αφήνοντας το θέμα στα χέρια της 
εκκλησίας, λες και δεν ανήκει στη δικαιοδοσία 
της κυβέρνησης αν θα δεχτεί έναν αρχηγό κρά¬ 
τους. Τότε κάποιοι δημοκράτες, άνθρωποι των 
γραμμάτων, αντέδρασαν με τη σειρά τους με απο¬ 
τέλεσμα να ανοίξει ένας διάλογος μέσα από τις 
στήλες της “Ελευθεροτυπίας” μεταξύ του Γ. Με- 
ταλληνού και του καθηγητή της Νομικής Κ. Μπέ¬ 
η· 

Ο Μεταλληνός, φανατικός αντιδυτικός, είπε πως 
αν η ελληνορθόδοξη εκκλησία δεχόταν τον Πάπα 
αυτό θα σήμαινε ότι αναγνωρίζει τον παπαισμό. 
Αποκάλεσε τον παπικό θεσμό σαν “το θλιβερότα¬ 
το κατάλοιπο της φραγκοτευτονικής πατσιστικής 
φεουδαρχίας, και ως προς την πολιτειακή και ως 
προς την θρησκευτική ιδιότητα του” και αναφέρ¬ 
θηκε στον “μόνιμο ανθελληνισμό του Βατικανού 
και “στο συνεχιζόμενο εγκληματικό πόλο της Ου- 
νίας στην Ανατολική Ευρώπη και τη Μέση Ανα¬ 
τολή ί”. Τώρα πια βλέπουμε ολοκάθαρα πως το πρό¬ 
βλημα δεν είναι κύρια θρησκειολογικό αλλά πο¬ 
λιτικό. Ο Πάπας έχει το δικαίωμα να επισκεφτεί 
την Αγγλία ή την προτεσταντική Γερμανία αλλά 


όχι την ορθόδοξη Ελλάδα και τη Ρωσία γιατί τα 
καθεστώτα αυτών των χωρών μισούν φανατικά τη 
Δύση και κάθε έκφανση της, όπως είναι ο Πάπας. 
Τμήματα αυτών των καθεστώτων αποτελούν και οι 
ανάλογες ορθόδοξες εκκλησίες που συνηθίζουν να 
ευλογούν τα φοβερά εγκλήματα ενάντια στην αν¬ 
θρωπότητα (εθνοκάθαρση Βόσνιων και Αλβανών 
Κοσοβάροιν). Σ' αυτές τις χώρες οι κυρίαρχες πολι¬ 
τικές δυνάμεις, συμπεριλαμβανομένων των ψευτο- 
κομμουνιστών, έχουν συνάψει πολιτική συμμαχία 
με την εκκλησία (βλέπε συμμετοχή ψευτοΚΚΕ στο 
συνέδριο της και ταύτιση απόψεων) και έχουν με- 
ταδοισει με μεγάλη ευκολία τον αντιδυτικισμό τους 
στο λαό. Οδηγούν όμως μοιραία και στο ξεσκέπα- 
σμα αυτής της συμμαχίας από ελάχιστους προς το 
παρόν φωτισμένους δημοκράτες. 

Ένας από αυτούς, ο Κώστας Μπέης, απαντώντας 
στο Μεταλληνό μίλησε για “ρατσισμό του νεόκο¬ 
που ελληνορθόδοξου φονταμενταλισμού” και θεοιρη- 
σε απαράδεκτο το ότι ένας άνθρωπος που σπούδασε 
στη Δύση με παπική υποτροφία να γράφει λίβελ- 
λους εναντίον της και να βιώνει το μακρυνό πα¬ 
ρελθόν. Γράφει, λοιπόν, ο Κ. Μπέης : “πρόβλημα ε¬ 
πικίνδυνο για τον τόπο συνιστά ο νεορθόδοξος φο- 
νταμενταλισμός, τον οποίο οι χρυσοφόροι κόλποι 
θερμαίνονται, έτοιμοι να εκκολάψουν το αυγό του 
φιδιού, ως χρυσή εφεδρεία των κύκλων της ανωμα¬ 
λίας” 

Και από το αβγό θα ξεπεταχτεί η επικείμενη δι- 
χτατορία χιτλερικού τύπου που ετοιμάζει για τη χώρα 
και το λαό μας το μαύρο μέτωπο. 

ΝΕΑ ΑΝΑΤΟΛΗ 


Σελίδα 9 


ΕΣΗΚΩΝΟΝΤΑΙ ΣΤΗ ΧΑΛΚΙΔΙΚΗ 


ΚΑΤΩ ΤΑ ΧΕΡΙΑ ΑΠΟ ΤΗΝ ΤνΧ 

Οι εργαζόμενοι στην Τ\/Χ κάνουν την πρώτη τους 

κινητοποίηση-προειδοποίηση 


συνέχεια από τη σελ. 1 

λασσα καταγάλανη έγινε η 
συγκέντρωση των εργαζομέ¬ 
νων στα μεταλλεία. 

Αυτή δεν ήταν καθόλου ή¬ 
ρεμη. Κάθε άλλο μάλιστα. Η 
θέληση, η αποφασιστικότητα 
και η δύναμη των εργαζομέ¬ 
νων ήταν τα στοιχεία που 
μπορούσε κανείς να δει με 
την πρώτη ματιά. Στα σκλη¬ 
ρά, από τη φύση της δουλειά 
τους, πρόσωπα των μεταλ¬ 
λωρύχων ήταν ζωγραφισμέ¬ 
νη η δύναμη εκείνη που δί¬ 
νει το δίκιο του αγώνα όχι α¬ 
πλά για μια καλύτερη ζωή, 
αλλά για την ίδια τη φυσική 
τους επιβίωση. Εδώ δεν πρό¬ 
κειται μονάχα για πιο πολύ 
ψωμί, για πιο πολύ ελεύθερο 
χρόνο, για πιο ανθρώπινες 
συνθήκες δουλειάς και διαβί¬ 
ωσης. Εδώ πρόκειται για το 
αν θα υπάρξει ψωμί δικό τους 
και ψωμί των παιδιών τους. 
Μέσα από τα γεμάτα με τη 
σκόνη των στοών πνευμόνια 
τους έβγαινε όλη εκείνη η ορ¬ 
μή, ίδια θύελλα, που δίνει η 
αγανάκτηση για κάτι που δεν 
αφορά μονάχα τους ίδιους 
αλλά ολόκληρη τη χώρα. 

Πρόκειται για το αν θα 
μπορέσει η μεταλλουργία 
χρυσού να προχωρήσει. Για 
το αν θα γίνονται ξένες επεν¬ 
δύσεις στη χώρα. Για το αν 
στη σημερινή εποχή της απο¬ 
βιομηχάνισης, με βασικούς υ¬ 
πεύθυνους το μαύρο μέτωπο 
ψευτοΚΚΕ-ΣΥΝ-ΔΗΚΚΙ και 
την κλίκα Λαλιώτη-Σκανδα- 
λίδη στο ΠΑΣΟΚ, θα χτίζο¬ 
νται ξανά εργοστάσια σε μια 
χώρα που αυτό το μέτωπο τη 
ρημάζει καθημερινά από τη 
βιομηχανία. Αυτό είναι το 
μεγάλο καθήκον που έβαλαν 
οι μεταλλωρύχοι στον εαυτό 
τους και αυτή είναι η μεγά¬ 
λη υπόσχεση που έδωσαν α¬ 
πέναντι στην εργατική τάξη 
και το λαό της Ελλάδας. Εί¬ 
ναι φανερό από τις τοποθετή¬ 
σεις των προέδρων των σω¬ 
ματείων. 

Το μαύρο μέτωπο της απο¬ 
βιομηχάνισης στη Χαλκιδική 
εκφράζεται με τη συμμαχία 
του παλιού φασίστα Μήτσου 
με το ψευτοΚΚΕ. Χρόνια τώ¬ 
ρα, χωρίς κανένα επιστημο¬ 
νικό επιχείρημα, παρά μονά¬ 
χα αναμασώντας τα τετριμ¬ 


μένα περί οικολογίας συνθή¬ 
ματα για προστασία του πε¬ 
ριβάλλοντος ή μιλώντας για 
προστασία των αρχαίων και 
χρησιμοποιώντας την ωμή 
βία, αυτό το μέτωπο προσπα¬ 
θεί να εμποδίσει μια επένδυ¬ 
ση που θα δώσει ζωή και α¬ 
νάπτυξη στον τόπο. Οι κατα¬ 
στροφές μηχανημάτων, οι 
βρισιές, οι προπηλακισμοί, οι 
πυροβολισμοί το βράδυ, η 
τοιχοκόλληση χαρτιών μέσα 
στη νύχτα με απειλές, είναι 
μόνο μερικά από την πολύ¬ 
χρονη βάρβαρη φασιστική βία 
του μαύρου μετώπου για να 
κάμψει τους εργαζόμενους, 
να τους απογοητεύσει και να 
εμποδίσει έτσι το εργοστάσιο 
χρυσού. Μπροστά στους ερ¬ 
γαζόμενους έχει φανεί γυμνό 
το κατεξοχήν όργανο του 
κλεισίματος της βιομηχανί¬ 
ας, το ψευτοΚΚΕ. Έχει φα¬ 
νεί ο σαμποταριστής Λαλιώ- 
της που καθυστερούσε χωρίς 
κανένα λόγο την έγκριση της 
μελέτης περιβαλλοντικών ε¬ 
πιπτώσεων και έχει φανεί το 
ΣτΕ, με το κατεξοχήν σαμπο- 
ταριστικό τμήμα του-το Ε' 
τμήμα- που κλείνει το ένα ερ¬ 
γοστάσιο μετά το άλλο με βά¬ 
ση την “προστασία του πε¬ 
ριβάλλοντος και τη βιώσιμη 
ανάπτυξη”. ΣΥΝ και ΔΗΚ- 
ΚΙ έλαμψαν με την απουσία 
τους υπογραμμίζοντας τη 
συμμετοχή τους στο μαύρο 
μέτωπο. 

Η ΟΑΚΚΕ βρέθηκε για άλ¬ 
λη μια φορά εκεί και έκφρα- 
σε την συμπαράστασή της 
στους εργαζόμενους με ψήφι¬ 
σμα. Το κόμμα μας παρακο¬ 
λουθεί πάντα από κοντά την 
υπόθεση αυτή και όπως δή¬ 
λωσε και εκεί θα είναι πάντα 
στο πλευρό των εργαζομένων 
στα μεταλλεία. 

Δημοσιεύουμε περιληπτικά 
τις ομιλίες που ακούστηκαν 
στη συγκέντρωση. 

Ο πρόεδρος του Συλλόγου 
εργαζομένων στα Μεταλλεία 
Γ. Γλυνιαδάκης είπε: 

Σεβαστοί συμπαραστάτες 
του αγώνα μας, που η μεγά¬ 
λη παρουσία σας, μας δίνει 
κουράγιο και δύναμη για την 
οριστική μας δικαίωση. 

Το μαζικό συλλαλητήριό 
μας σήμερα, δεν είναι μόνο 
μια απλή και πρόσκαιρη α¬ 


πάντηση σε όσα μέχρι σήμε¬ 
ρα ανεχόμαστε...Λεν είναι 
μια ξεπερασμένη πραχτική 
για να μετρήσουμε τις δυνά¬ 
μεις μας...Είναι ωστόσο η 
συγκέντρωσή μας σήμερα 
μια συνειδητή επιλογή. Για 
να πούμε επιτέλους σε όσους 
μας αμφισβητούν, τις αποφά¬ 
σεις μας. Για να αποκαλύ- 
ψουμε τις πραγματικές προ¬ 
θέσεις εκείνων που κρύβονται 
πίσω από τα μασκαρεμένα 
προσωπεία, όλον αυτόν τον 
καιρό...Η ομαλή συνύπαρξη 
με όρους σύγχρονης κοινωνί¬ 


ας ήταν πάντοτε η αρχή 
μας... Η αρμονική συνύπαρξη 
όμως προϋποθέτει κοινή λο¬ 
γική. Προπάντων σε θέματα 
που αφορούν την συνολική 
μας ανάπτυξη. 

Εμείς απέναντι στην πρό¬ 
κληση, στις άναρθρες κραυ¬ 
γές, στους προπηλακισμούς, 
στις λοιδορίες και τις ύβρεις, 
στο ανεξήγητο μίσος και στις 
καταστροφές των μηχανημά¬ 
των που βγάζουμε το ψωμί 
μας, αντιτάξαμε πάντοτε τον 
διάλογο, την ψυχραιμία, την 
ανεκτικότητα...Σήμερα για 
τελευταία φορά απαιτούμε 
να μας υπολογίσουν. Φεύγο¬ 
ντας από δω σήμερα, σε κα¬ 
μιά περίπτωση δεν είμαστε 
πλέον διατεθειμένοι, ούτε να 
υποχωρούμε, ούτε μόνο να α¬ 
μυνόμαστε. Κάποιοι, δυστυ¬ 
χώς τις καλές μας προθέσεις 
και διαθέσεις για συνεργασία 
τις παρερμήνευσαν σαν αδυ¬ 
ναμία. 

Ξέχασαν όμως το θεριό των 
μεταλλωρύχων, που όταν το 
απαιτούν οι καιροί ξυπνά. 

Η τελευταία απόφαση του 
Τμήματος Αναστολών του 
Συμβουλίου της Επικράτειας, 
δεν έλαβε υπόψη της τα 
πραγματικά φυσικά, κοινωνι¬ 
κά και εργασιακά δεδομένα 
που επικρατούν, εδώ σε μας , 


τόσο μακριά από την Αθή¬ 
να. 

Αποθράσυνε η απόφαση 
στο έπακρο εκείνους που α¬ 
ντιδρούν στην ανάπτυξη της 
περιοχής μας. Ξεσκεπάστη¬ 
καν όσοι δήθεν ήταν μόνο 
κατά της μεταλλουργίας 
χρυσού, και τώρα με τις κα¬ 
θημερινές ενέργειές τους, ζη¬ 
τούν το οριστικό κλείσιμο ό¬ 
λων των μεταλλευτικών μας 
μονάδων...Η προσωρινή αυ¬ 
τή δικαστική απόφαση, είναι 
πλέον το φυτίλι που θα πυ¬ 
ροδοτήσει πρωτόγνωρες και 
ανεξέλεγκτες κοινωνικές ε¬ 


ντάσεις και αναταραχές, αν 
δεν ανατραπεί στο συντομό¬ 
τερο δυνα τό χρόνο... Η εξυγί¬ 
ανση των μεταλλείων που 
λειτουργούν 2500χρόνια τώ¬ 
ρα και η υλοποίηση του επεν¬ 
δυτικού σχεδίου μεταλλουρ¬ 
γίας χρυσού αποτελεί με όλα 
τα κριτήρια μονόδρομο στην 
παραγωγική διαδικασία, 
στην προστασία του περιβάλ¬ 
λοντος και στην απασχόλη¬ 
ση στη βόρεια Χαλκιδική. Η 
πλήρης και ορθολογική δια¬ 
χείριση των πλούσιων κοιτα¬ 
σμάτων, με παράλληλη προ¬ 
στασία της υγείας των κα¬ 
τοίκων, της φυσικότητας του 
τοπίου και του αρχαιολογι¬ 
κού μας θησαυρού είναι οι βα¬ 
σικοί άξονες του αναπτυξια¬ 
κού μας προγραμματι¬ 
σμού. .. Εχει ιερή υποχρέωση 
η διοίκηση της ΤνΧ ΗΕΕΕΑ8 
“ΕΑΑΗΝΙΚΟΣ ΧΡΥΣΟΣ”, 
που χάρη στους δικούς μας α¬ 
γώνες βρίσκονται σήμερα τα 
στελέχη της μαζί μας, να α- 
ντιληφθεί σοβαρά και υπεύ¬ 
θυνα, ότι την επένδυση την 
νοιώθουμε μόνο με τη δια¬ 
σφάλιση της δουλειάς 
μας... Τα τελευταία 12 χρόνια 
πασχίζουμε να κάνουμε πρά¬ 
ξη εκείνα που σχεδιάσαμε. 
Να υλοποιήσουμε τη μεγαλύ¬ 
τερη βιομηχανική επένδυση 


στη χώρα μας... 

Συνάδελφοι εργαζόμενοι, 
σήμερα ξεκινάμε από δω-α- 
πό το Στρατώνι- το νέο μας 
αγώνα... Ωστόσο απευθύνου¬ 
με αυστηρή προειδοποίηση. 
Ενωμένοι και αποφασισμένοι 
προς κάθε αποδέκτη. Χωρίς 
πολιτικές φατρίες, κομματι¬ 
κούς ή άλλους τεχνητούς δια¬ 
χωρισμούς, ότι απαιτούμε: 

α) Να γίνει σεβαστό το 
αναμφισβήτητο και συνταγ¬ 
ματικά κατοχυρωμένο δικαί¬ 
ωμα της δουλειάς μας από ό¬ 
λους. 

β) Να διασφαλιστούν ό¬ 
λοι οι απαραίτητοι και ανα¬ 
γκαίοι όροι για την οικολο¬ 
γική προστασία του τόπου. 

γ) Να συνδράμουν στην 
προσπάθειά μας με όλες τους 
τις δυνάμεις, όλοι όσοι πίστε¬ 
ψαν στο όνειρο που πλάσαμε 
και το κάναμε κτήμα μας. Με 
τη θέληση και την προοπτι¬ 
κή να το ζωντανέψουμε. 

...Σας καλώ από αυτό το 
βήμα να κρατήσουμε ψηλά 
τη σημαία που θα κατοχυρώ¬ 
σει τις θέσεις εργασίας, την 
ανάπτυξη και την ευημερία 
του τόπου μας. 

Ο πρόεδρος του Σωματείου 
ΕργοδηγώνΈπιστατών είπε: 

Οι μάσκες άρχισαν να πέ¬ 
φτουν. Αυτοί που σήμερα 
προσφεύγουν στα δικαστήρια 
να ματαιωθεί η επένδυση, α¬ 
φού χρησιμοποίησαν πρώτα 
άλλες μεθόδους παραπληρο¬ 
φόρησης, βίας, στήριξαν τη 
λειτουργία των μεταλλείων 
από το 1989. Τι άλλαξε σή¬ 
μερα; Έχουμε κάποιους ψευ- 
τοοικολόγους που επιβουλεύ¬ 
ονται το ψωμί των οικογε¬ 
νειών μας και την ύπαρξη 
ζωής και ανάπτυξης της πε¬ 
ριοχής μας. Σήμερα στο στό¬ 
χαστρό τους είμαστε εμείς, 
αύριο ακολουθούν οι δα- 
σεργάτες και οι κτηνοτρόφοι 
και άλλες οικονομικές δρα¬ 
στηριότητες. Οι θέσεις εργα¬ 
σίας είναι μια αλυσίδα ζω¬ 
ής... Σήμερα ξεκινά μια βρο¬ 
χή. Σύντομα θα γίνει καται¬ 
γίδα που θα σβήσει την αντί¬ 
δραση που βασίζεται στο ψέ¬ 
μα, στη βία, στην παραπλη¬ 
ροφόρηση... 

. Ο πρόεδρος του Σωματεί¬ 
ου Μεταλλωρύχων είπε: 

συνέχεια στη σελ. 11 


Το μαύρο μέτωπο κλιμακώνει την επίθεσή του ενάντια 
συνολικά στα Μεταλλεία Χαλκιδικής. Με αφορμή εργα¬ 
σίες που γίνονται στις χαβούζες των μεταλλείων ζητά από 
στις δικαστικές αρχές Πολυγύρου ασφαλιστικά μέτρα ώ¬ 
στε να σταματήσουν οι εργασίες με το αιτιολογικό ότι 
δήθεν δεν υπάρχει άδεια. Αν η αίτηση αυτή γίνει δεκτή 
τότε όχι μόνο δεν θα γίνει η νέα επένδυση του χρυσού αλ¬ 
λά και οι εγκαταστάσεις των μεταλλείων στο Στρατώνι 
και στο Μαδέμ Λάκκο θα κλεΐσουν. 





Σελίδα 10 


ΝΕΑ ΑΝΑΤΟΛΗ 


ΚΥΡΙΑΚΗ 17 ΟΚΤΩΒΡΗ 1999 


Η ΥΠΟΥΛΗ ΤΑΧΤΙΚΗ ΤΩΝ 
ΚΑΤΕΔΑΦΙΣΤΩΝ ΣΤΗΝ ΤνΧ 


Ον κατεδαφιστές δεν χτυπάνε μόνο 
εξωτερικά, δηλαδή σαν ΥΠΕΧΩΔΕ, 
σαν Συμβούλιο της Επικράτειας και 
σαν οικολογικά κινήματα, αλλά και 
εσωτερικά. Δίχως το εσωτερικό χτύ¬ 
πημα κανένα εργοστάσιο δεν θα είχε 
κλείσει. Συνήθως το εσωτερικό χτύ¬ 
πημα το δίνουν οι συνδικαλιστές του 
ψευτοΚΚΕ σε κάθε εργοστάσιο, ή που¬ 
λημένοι εργατοπατέρες του λαλιωτι- 
κού ΠΑΣΟΚ, ή οι δήθεν συμπαραστά¬ 
τες κάθε είδους. 

Εδώ στην ΤνΧ το χτύπημα από τα 
μέσα φαίνεται πολύ δύσκολη υπόθε¬ 
ση. Επειδή το ψευτοΚΚΕ χτυπάει δυ¬ 
νατά απ’ έξω δύσκολα μπορεί να στα¬ 
θεί από τα μέσα ένα ανοικτό κνΐτικο 
σαμποτάζ. Ούτε φαίνεται να υπάρχει 
εδώ μια ισχυρή λαλιωτική πασοκική 
φράξια. Βέβαια στη Θεσσαλονίκη υ¬ 
πάρχουν στελέχη σαν το Παρασκευό- 
πουλο ή το Μαγκριώτη που παίζουν 
το λαλιωτικό παιχνΐδι.Είναι πηγή με¬ 
γάλης αισιοδοξίας για την έκβαση αυ¬ 
τού του αγώνα η διαπίστωσή μας ότι 
στη συγκέντρωση του Στρατωνΐου της 
9 του Οκτώβρη καμία συνδικαλιστι¬ 
κή πτέρυγα ή κλάδος εργαζομένων 
δεν αμφισβήτησε την ανάγκη για 
σκληρό και αποφασιστικό αγώνα όχι 
μόνο για να ζήσουν τα μεταλλεία που 
υπάρχουν, αλλά κυρίως για να γίνει 
το εργοστάσιο χρυσού. 

Ωστόσο το εσωτερικό δηλητήριο έ¬ 
κανε και εδώ χτυπητή την εμφάνισή 
του μέσα από τη μορφή της πολιτικής 
συμπαράστασης από την πλευρά της 
ΝΔ. Η ΝΔ εκφράστηκε εκεί βασικά 
με τον βουλευτή Παπά. Ο διαγραμμέ¬ 
νος Γιοβανούδας ήταν κι αυτός εκεί 
και κινήθηκε στα χνάρια του Παπά, 
αλλά η πρόθεσή του ήταν καλύτερη. 

Ο Παπάς μίλησε όχι απλά σαν ΝΔ, 
αλλά ουσιαστικά και σαν εκπρόσωπος 
του ψευτοΚΚΕ το οποίο προφανώς έ¬ 
λειπε από εκεί. Το ψευτοΚΚΕ στο 
Στρατώνι κάνει τη δουλειά του ανοι¬ 
χτού και μαχητικού κατεδαφιστή τρα¬ 
μπούκου. Το ψευτοΚΚΕ εδώ καθοδη¬ 
γεί όλη την αντίδραση της περιοχής, 
όλα τα χωριά, τα δημοτικά συμβού¬ 
λια, ή τις δημοτικές αντιπολιτεύσεις 
ενάντια στην ΤνΧ. Το ίδιο κάνει και 
σε κεντρικό πολιτικό επίπεδο. Δεν 
μπορεί λοιπόν να εμφανιστεί ταυτό¬ 
χρονα και σαν συμπαραστάτης του α¬ 
γώνα, όπως κάνει για παράδειγμα στα 
Λιπάσματα. 

Αυτή τη δουλειά μπορεί να την κά¬ 
νει μόνο η καραμανλική φιλοΚΚΕ τά¬ 
ση της ΝΔ. Αυτή την τάση προφα¬ 
νώς έκφραζε ο ύπουλος κρυφοκνίτικος 
λόγος του Παπά. 

Τι έκανε αυτός. Πήρε τη γνωστή τά¬ 
χα ενδιάμεση, τάχα κεντρώα θέση που 
παίρνουν πάντα οι εχθροί ενός κινή¬ 
ματος, όταν δεν μπορούν να χτυπήσουν 
ανοιχτά. Πήρε τη θέση ότι ούτε αυτοί 
που αντιδρούν στη δημιουργία του ερ¬ 
γοστάσιου, δηλαδή οι φαιοκόκκινοι 
(ψευτοΚΚΕ - Μήτσου κλπ), ούτε οι ερ¬ 


γαζόμενοι έχουν άδικο. Υπεράσπισε 
δηλαδή τη θέση ότι αυτά τα δύο στρα¬ 
τόπεδα δεν είναι εχθρικά, αλλά μπο¬ 
ρούν να συμφιλιωθούν. 

Βεβαίως αν το έβαζε έτσι ωμά θα έ¬ 
τρωγε τη γιούχα της ζωής του. Ό¬ 
μως οι κεντριστές είναι πιο επιδέξιοι. 
Για να προωθήσουν την ενότητα με¬ 
ταξύ των αληθινών εχθρών, δηλαδή 
για να πετύχουν την αληθινή ενότη¬ 
τα του θύτη με το θύμα βρίσκουν έ¬ 
ναν τάχα κοινό εχθρό. 

Ο κοινός εχθρός που βρήκε ο Παπάς 
είναι ο ίδιος που έβρισκαν και οι ε¬ 
σωτερικοί κατεδαφιστές στα Λιπά¬ 
σματα: είναι η εργοδοσία. Ο κοινός 
εχθρός λοιπόν σύμφωνα με τον κε- 
ντριστή είναι η ΤνΧ. Η ΤνΧ θα μπο¬ 
ρούσε τάχα, αν ήθελε, να μην μολύ¬ 
νει και να μην ενοχλεί τα αρχαία, τον 
τουρισμό, κλπ. Αν η ΤνΧ δεν σκε¬ 
φτόταν κοντολογίς τα μεγάλα κέρ¬ 
δη, τότε θα έβρισκαν και οι κατεδα- 
φιστές των γύρω χωριών ικανοποίη¬ 
ση στα αιτήματά τους και οι εργά¬ 
τες θα είχαν την δουλειά τους. 

Για να στηρίξει αυτή τη θέση ο Πα¬ 
πάς τα έβαλε με τον Λαλιώτη σαν Υ¬ 
ΠΕΧΩΔΕ, που δεν βάζει περιβαλλο¬ 
ντικούς όρους που να στριμώχνουν 
την ΤνΧ, δηλαδή έμμεσα βγήκε σαν 
υπερασπιστής του Ε' Τμήματος του 
Συμβουλίου Επικράτειας, του οποίου, 
όχι τυχαία, πουθενά δεν κατήγγειλε 
την απόφασή που κλείνει το εργοστά¬ 
σιο. 

Μα το ποιος είναι ο φίλος και ποιος 
ο εχθρός σήμερα στο Στρατώνι κρί- 
νεται από ένα ζήτημα: αν καταδικά¬ 
ζει την απόφαση του Συμβ. Επικρά¬ 
τειας . 

Όσοι θέλουν να καλύψουν το Συμ¬ 
βούλιο Επικράτειας βαράνε την κυ¬ 
βέρνηση. Αυτό έκανε και ο Παπάς και 
ο Γιοβανούδας. Το χτύπημα της κυ¬ 
βέρνησης είναι για να καλυφθεί το 
ψευτοΚΚΕ και το Σ.τ. Επικράτειας, 
ενώ είναι και βρώμικο χτύπημα για¬ 
τί η γραμμή του Υπουργείου Οικο¬ 
νομικών, που εκφράστηκε στην συ¬ 
γκέντρωση από τον εκπρόσωπο του 
Πάχτα, ήταν με σαφήνεια υπέρ της 
επένδυσης. Το αντικυβερνητικό χτύ¬ 
πημα θα έχει νόημα μόνο όταν η α¬ 
πόφαση για κλείσιμο θα είναι συνο¬ 
λική πολιτική απόφαση της κυβέρνη¬ 
σης. 

Όμως ο ύπουλος Παπάς δεν σταμά¬ 
τησε σ' αυτά τα τεχνάσματα. Εκείνο 
που αποκάλυψε το βάθος της γραμ¬ 
μής του ήταν η πολιτική του πρότα¬ 
ση να υπάρξει διακομματική συζήτη¬ 
ση για λύση του προβλήματος. Δια¬ 
κομματική συζήτηση σημαίνει ότι το 
Σωματείο θα πρέπει να αναγνωρίσει 
σαν σύμμαχο, ή δυνάμει σύμμαχό του 
και το κόμμα αρχικατεδαφιστή,το 
ψευτοΚΚΕ. Γι' αυτό είπαμε στην αρ¬ 
χή ότι ο Παπάς κατέβηκε σαν πλασιέ 
και του ψευτοΚΚΕ που ήταν αδύνατο 
να πατήσει στην συγκέντρωση. 


Ο Παπάς είναι λοιπόν η καραμαν¬ 
λική γραμμή της ΝΔ, η γραμμή που 
θέλει στρατηγική συμμαχία και τα¬ 
κτικές συνεννοήσεις με το ψευτοΚ¬ 
ΚΕ. Άλλωστε και η αντί- ΤνΧ ομι¬ 
λία του ήταν στο βάθος η γνωστή 
αντικαπιταλιστική δημαγωγία του 
ψευτοΚΚΕ. Όταν ο σοσιαλφασισμός 
κλείνει τα εργοστάσια, δεν λέει πο¬ 
τέ ότι καταστρέφει εργάτες, αλλά ό¬ 
τι νικάει το κεφάλαιο. 

Αυτή η πάγια προπαγάνδα έχει πά¬ 
ντα αποτελέσματα στους εργάτες 
που δεν έχουν μαρξιστική κατάρτι¬ 
ση και που εξ αιτίας αυτής της προ¬ 
παγάνδας θεωρούν υποχρέωσή τους, 
όταν υποστηρίζουν την λειτουργία 
ενός εργοστάσιου να συγκρούονται 
οπωσδήποτε με τον καπιταλιστή ι¬ 
διοκτήτη του. Νομίζουν ότι τότε μό¬ 
νο κάνουν αληθινή προοδευτική πά¬ 
λη, αλλιώς νομίζουν ότι κάνουν πο¬ 
λιτική ταξικής συνεργασίας. Στην 
πραγματικότητα το ισχυρότερο και 
αντιδραστικότερο κομμάτι του κεφά- 
λαιου είναι εκείνο που κλείνει το 
εργοστάσιο. Στην προκειμένη περί¬ 
πτωση οι κατεδαφιστές είναι η κο- 
μπραδόρικη φιλορώσικη φράξια της 
αστικής τάξης, είναι η χειρότερη 
πλευρά της κρατικής γραφειοκρατί¬ 
ας (Σ τ. Ε) καθώς και οι αντιβιομη- 
χανικοί γαιοκτήμονες οικοπεδούχοι, 
οι φασίστες προγονόπληκτοι κ.λπ. 
Οι συνειδητοί εργάτες ξέρουν ότι σε 
τέτοιες συνθήκες η αντίθεση με κε¬ 
φαλαιοκράτες τύπου ΤνΧ όχι μόνο 
δεν είναι ανταγωνιστική, αλλά 
χρειάζεται οπωσδήποτε μαζί τους ε¬ 
νότητα ενάντια στους φασίστες, ξε¬ 
νόδουλους και ραντιέρηδες κε¬ 
φαλαιοκράτες και στο κράτος τους 
για να κρατηθεί το εργοστάσιο. Η α¬ 
ντίθεση με τους κεφαλαιοκράτες του 
εργοστάσιου θα μπορεί να οξυνθεΐ 
στο μέλλον, μόνο αν γίνει δευτερεύ- 
ων ο κίνδυνος να κλείσει το εργο¬ 
στάσιο. 

Εμείς στη σπουδαία συγκέντρωση 
του Στρατωνίου διαπιστώσαμε ότι 
μερικοί εκπρόσωποι εργαζομένων 
χτυπούσαν την ΤνΧ πιεζόμενοι από 
αυτή την πλευρά και έδιναν π.χ ιδιαί¬ 
τερη έμφαση στο ζήτημα των προ¬ 
σλήψεων από την περιοχή, φτάνο¬ 
ντας μέχρι και να θεωρούν αυτό το 
ζήτημα προϋπόθεση για την εγκατά¬ 
σταση του εργοστάσιου. 

Οι τοπικές προσλήψεις δεν πρέπει 
να είναι ζήτημα αρχής για συνειδη¬ 
τούς εργάτες. Ίσα ίσα αυτό που κά¬ 
νει μια βιομηχανία είναι να σπάει τις 
τοπικές εξαρτήσεις και δεσμούς και 
να σέρνει όλη την περιοχή στην πα¬ 
νεθνική και τελικά στην παγκόσμια 


αγορά και στο επίπεδο των προϊό¬ 
ντων και στο επίπεδο της εργατικής 
δύναμης. Αν η ΤνΧ πρέπει εδώ να 
προσλάβει κόσμο από την περιοχή εί¬ 
ναι για να δυναμώσει η αντίσταση 
των τοπικών υγιών παραγόντων α¬ 
πέναντι στους τοπικούς σαμποταρι- 
στές. Οι συνειδητοί εργάτες πρέπει να 
απαιτούν από την ΤνΧ να θυσιάσει 
ένα μέρος από τα κέρδη της για να 
προσλάβει με τους καλύτερους δυνα¬ 
τούς υλικούς όρους εργαζόμενους α¬ 
πό την τοπική αγορά εργασίας όχι για 
λόγους αρχής, αλλά για λόγους πολι¬ 
τικής τακτικής απέναντι στους σα- 
μποταριστές, που αξιοποιούν τις πιο 
αντιδραστικές πλευρές του τοπικι¬ 
σμού. 

Πιστεύουμε ότι αν οι εργαζόμενοι 
της ΤνΧ θελήσουν να διακρίνουν τη 
σαμποταριστική γραμμή θα πρέπει να 
την αναζητούν σε εκείνους που επι¬ 
μένουν στις εσωτερικές αντιθέσεις 
της ταξικής πάλης στο εργοστάσιο. 
Αυτές οι αντιθέσεις είναι άπειρες και 
έχουν πελώρια ιστορία και μεγάλο 
μέλλον, αλλά και ο πιο χαζός ναύτης 
ξέρει ότι την ώρα ενός επαπειλούμε- 
νου ναυάγιου η κύρια αντίθεση που 
πρέπει να λυθεί δεν σχετίζεται με τη 
μισθοδοσία και τις συνθήκες δου¬ 
λειάς, αλλά με τα ρήγματα του πλοί¬ 
ου, τον καιρό, ή κυρίως με το εχθρικό 
υποβρύχιο σε περίπτωση πολέμου. 
Τώρα η ΤνΧ και τα Λιπάσματα εί¬ 
ναι σε περίοδο πολέμου. Τώρα ο ε¬ 
χθρός είναι η γενική αντιβιομηχανι- 
κή εκστρατεία των σαμποταριστών 
και το υποβρύχιο είναι το Ε' Τμήμα 
του Συμβουλίου της Επικράτειας. Ό¬ 
λα κρΐνονται εκεί στην τελεσίδικη 
απόφαση του Δεκέμβρη. Οι εργαζό¬ 
μενοι πρέπει από τώρα να τα δώσουν 
όλα. Αν περιμένουν θα έχουν διαπρά- 
ξει τεράστιο λάθος. 

Τη μάχη τους δεν μπορούν να την 
κερδίσουν παρά μόνο αν καλύψουν 
ταχύτατα τον μακρύ χαμένο χρόνο. 
Δηλαδή αν δεν προκαλέσουν την προ¬ 
σοχή και δεν πεΐσουν την κοινή γνώ¬ 
μη όλης της χώρας ότι αυτό το εργο¬ 
στάσιο δεν κάνει κανένα από τα κα¬ 
κά που εδώ και χρόνια επίμονα προ¬ 
παγανδίζουν οι κατεδαφιστές και αν 
δεν αναπτύξουν ένα πανίσχυρο, συ¬ 
γκλονιστικό και μεγαλειώδες κίνη¬ 
μα η ΤνΧ θα πέσει, όπως κινδυνεύ¬ 
ουν να πέσουν και τα Λιπάσματα που 
άργησαν να αντιδράσουν. Αντίθετα 
αν η ΤνΧ κινηθεί γρήγορα, και η ί¬ 
δια και τα Λιπάσματα θα δυναμώ¬ 
σουν. Αν ενώσουν τις δυνάμεις τους 
και βάλουν ζήτημα γενικού σαμπο- 
ταριστικού σχεδίου ενάντια στη βιο¬ 
μηχανία, ΟΛΑ μπορούν να κερδιθούν. 


ΔΙΑΒΑΖΕΤΕ-ΔΙΑΔΙΔΕΤΕ 
ΤΗ ΝΕΑ ΑΝΑΤΟΑΗ 

Κι άλλη καθυστέρηση 
με το Μετρό... 


Ο ιερός τζόγος της 
Εκκλησίας 


Το μαύρο μέτωπο θέλει μια Ελλάδα υπανάπτυκτη που θα αποζητά τον πόλεμο στο πλευρό της 
Ρωσίας νομίζοντας πως έτσι μονάχα θα μπορέσει να σταθεί στα πόδια της. Γι' αυτό προσπαθεί με 
κάθε τρόπο να σαμποτάρει τα μεγάλα έργα, που λύνουν ζωτικές ανάγκες του λαού και φέρνουν 
τη χώρα ένα βήμα πιο κοντά στην Ευρώπη και ένα βήμα πιο μακρυά από τη νεοτσαρική υπερ- 
δύναμη. Ένα από τα έργα που έχουν βάλει στο μάτι οι σαμποταριστές είναι το μετρό, που ήδη 
έχουν καθυστερήσει πάνω από μια τριετία σε σχέση με τα αρχικά πλάνα. 

Όπως γράφει η Ελευθεροτυπία (4/10) : “Μόλις 88 ημέρες πριν την αναγγελθείσα ημερομηνία 
έναρξης λειτουργίας του μετρό, οι αρμόδιοι της κρατικής εταιρείας “Αττικό Μετρό” ανακάλυ¬ 
ψαν ότι δεν επαρκούν οι υπάρχουσες κυλιόμενες σκάλες στο σταθμό της Ομόνοιας...” Γι' αυτό η 
εταιρεία θα προκηρύξει διεθνή διαγωνισμό για την αγορά 16 κυλιόμενων σκαλών που θα τοποθε¬ 
τηθούν στο μεγαλύτερο σταθμό του μετρό. Ο σταθμός της Ομόνοιας θα εξυπηρετεί καθημερινά 
300.000 επιβάτες. Οι ενδιαφερόμενες εταιρείες θα πρέπει να υποβάλλουν τις προσφορές τους στις 
8 Νοέμβρη και μετά από τρεις μήνες θα πρέπει να έχει υπογράφει η σύμβαση. Πάντως οι κυλιόμε¬ 
νες σκάλες αναμένεται να τεθούν σε λειτουργία μετά το τέλος του 2000, παρά το γεγονός πως η 
προκήρυξη ορίζει την έναρξη της λειτουργίας τους μέσα σε εννιά μήνες από την υπογραφή της 
σύμβασης. Στο μεταξύ θα ξηλωθούν οι 14 υπάρχουσες σκάλες και έτσι για παραπάνω από ένα 
χρόνο οι πολίτες θα αναγκάζονται να ανεβοκατεβαίνουν σκάλες, “που αντιστοιχούν περίπου σε 
μια εξαόροφη πολυκατοικία με τα πόδια ή με τα έξι ασασνσέρ που προβλέπεται να εξυπηρετούν 
άτομα με ειδικές ανάγκες” (στο ίδιο). 

Οι σαμποταριστές ενώ ξέρουν πως είναι εξαιρετικά δύσκολο πλέον να ανατρέψουν τη λειτουρ¬ 
γία του μετρό, εν όψει και της Ολυμπιάδας του 2004, κάνουν τουλάχιστον ότι μπορούν για να 
δυσκολέψουν τη ζωή του λαού. 


Ακούμε συχνά το Χριστόδουλο να φωνάζει πως δεν θα 
πρέπει καθόλου να μας απασχολεί το χρήμα και τα υλικά 
αγαθά καθότι δεν έχουν καμιά αξία σε σχέση με τη 
σωτηρία της ψυχής. Προφανώς εδώ ο αρχιεπίσκοπος 
μιλάει έτσι γιατί όπως διαβάζουμε στην Κυριακάτικη 
Ελευθεροτυπία, 3/10, ο ίδιος είναι διαχειριστής των 
ιδιαίτερα κερδοφορών μετοχών της Εκκλησίας της 
Ελλάδας, αξίας πάνω από 40 δισεκατομμυρίων δρχ., και 
δεν θα ήθελε το ποίμνιο να σκαλίζει τέτοια “χυδαία” 
υλικά ζητήματα όπως οι μετοχές και τα χρηματιστήρια. 

Η Εκκλησία κατέχει κυρίως μετοχές της Εθνικής 
Τράπεζας ενώ οι καταθέσεις της εκεί (πάνω από 4,2 δις) 
αποτελούν το 1,8% των συνολικών καταθέσεων. Μέσα σε 
18 μήνες από 9 δις που ήταν η συνολική αξία των μετο¬ 
χών της εκκλησίας τετραπλασιάστηκε με αποτέλεσμα 
σήμερα να ξεπερνά τα 40 δις. Αυτό συνέβη εξαιτίας της 
ανόδου της αξίας των μετοχών που προκάλεσε το διαδο¬ 
χικό “σπάσιμο” τους (δρίίί). 

Τελικά η επουράνια εκκλησία αποδεικνύεται ένας από 
τους μεγαλύτερους τζογαδόρους του χρηματιστηρίου. 


ΕΣΗΚΩΝΟΝΤΑΙ ΣΤΗ ΧΑΛΚΙΔΙΚΗ 


ΚΑΤΩ ΤΑ ΧΕΡΙΑ ΑΠΟ ΤΗΝ ΤνΧ 


συνέχεια από τη σελ. 9 

Ο αγώνας δέκα χρόνια συ¬ 
νεχίζεται και είναι πιο κρί¬ 
σιμος από ποτέ άλλοτε. Σή¬ 
μερα είναι ορατός ο κίνδυνος 
να μείνουμε στο δρόμο μετά 
την απόφαση του ΣτΕ. Το 
συλλαλητήριο έχει τρεις α¬ 
ποδέκτες. 

1ος αποδέκτης η πολιτεία 
και η αντιπολίτευση. Για ε¬ 
πένδυση μιλάν και επένδυση 
δεν βλέπουμε. Πότε θα ευαι¬ 
σθητοποιηθούν, όταν μείνου¬ 
με στο δρόμο; 

2ος αποδέκτης η εταιρεία. 
Να επισπεύσει τις εργασίες, 
να σταματήσει τις διαθεσι¬ 
μότητες... 

3ος αποδέκτης οι αντιδρώ- 
ντες. Καλό είναι να μην πα¬ 
νηγυρίζουν για το ΣτΕ. Οι 
μεταλλωρύχοι είναι στο όριο. 
Πρέπει να δούμε μονιασμένα 
το πρόβλημα. Αν δεν θέλουν 
να το δουν δηλώνουμε ότι δεν 
θα επιτρέψουμε σε κανέναν 
να σταματήσει την επένδυ¬ 
ση... 

Ο πρόεδρος του Σωματείου 
Τεχνιτών είπε: 

Αν κλείσουν τα μεταλλεία 
θα είναι καταστροφή. Η ε¬ 
πένδυση χρυσού μπορεί να ε¬ 
ξασφαλίσει τη βιωσιμότητα 
των μεταλλείων. Μετρήσεις 
έδειξαν ότι η επένδυση προ¬ 
στατεύει το περιβάλλον από 
τα αρσενικούχα μεταλλεύμα¬ 
τα...Ακύρωση της επένδυ¬ 
σης σημαίνει κλείσιμο των 
μεταλλείων. Σημαίνει ανερ¬ 


γία. Το κράτος γίνεται ανα¬ 
ξιόπιστο για σοβαρές επενδύ¬ 
σεις στη χώρα μας....πρέπει 
να αποδείξει χειροπιαστά τα 
επιχειρήματά του. Να δώσει 
λύσεις. Αν οι κύριοι δεν συ¬ 
νετιστούν θα δοκιμάσουν την 
οργή των μεταλλεργατών... 

Ο πρόεδρος του Σωματείου 
Οδηγών είπε: 

Στέλνουμε μήνυμα στην 
κυβέρνηση ότι 670 εργαζόμε¬ 
νοι χάνουν το ψωμί τους. Ας 
πάρουν την ευθύνη ό¬ 
λοι... Καταγγέλλω τον Πα- 
παγεωργίου τον ψευτοοικο- 
λόγο...Σήμερα το συλλαλη¬ 
τήριο είναι ειρηνικό, αύριο θα 
είναι αλλιώς... Ο αγώνας αρ¬ 
χίζει και δυναμικά να κρατή¬ 
σουμε το μεταλλείο ανοι¬ 
χτό... 

Ο πρόεδρος της παλιάς Ε¬ 
πιτροπής Αγώνα είπε: 

Αυτό το έργο πρέπει να ζή- 
σει και για τα επόμενα χρό¬ 
νια. ..Ποιοι μπαίνουν εμπόδιο 
στην επένδυση; Είναι οι ίδιοι 
που βάζουν ψευτοοικολογικά 
προβλήματα και που το ’76 
πίναν νερό στον Κοκκινόλα- 
κο ή κολυμπούσαν στο 
Στρατώνι για να δείξουν ότι 
είναι καθαρά...Στην εποχή 
της αποβιομηχάνισης δεν 
μπορείς να βάζεις οικολογι¬ 
κά προβλήματα που έχουν 
λυθεί στην Ευρώπη. Σε όλη 
την Ευρώπη γίνονται επεν¬ 
δύσεις με προστασία του πε¬ 
ριβάλλοντος. Ας δουν με τα 
προβλήματα που υπάρχουν 
στις γύρω χώρες πόσο έωλη 


είναι η ανάπτυξη του τουρι¬ 
σμού. Όλοι να βάλουμε την 
υπόθεση της λειτουργίας του 
εργοστάσιου. 

Ο Λάσκας σαν εκπρόσωπος 
του υφυπουργού εθν. Οικονο¬ 
μίας Πάχτα είπε: 

Η κυβέρνηση στοχεύει στη 
διατήρηση των μεταλλείων. 
Ο κ. Πάχτας ήταν, είναι και 
θα είναι υπέρ της επένδυ¬ 
σης... 

Ο εκπρόσωπος της ΝΑ και 
βουλευτής Παπάς είπε: 

Τα μεταλλεία δεν είναι θέ¬ 
μα κομματικό. Είναι θέμα 
κοινωνικό. Επισκέφθηκα τα 
σωματεία, της επιτροπή α¬ 
γώνα κατά της επένδυσης, το 
δήμο Ακάνθου...Η ΝΑ έχει 
θέση, διά στόματος Κ. Καρα¬ 
μανλή ότι είναι υπέρ της ε¬ 
πένδυσης....Ερωτώ τον υ¬ 
πουργό Ανάπτυξης: 

- Υπάρχουν φήμες για μεί¬ 
ωση των θέσεων εργασίας 

- Αιασφαλίζονται οι θέσεις 
εργασίας; 

- Αποχωρεί ή πουλιέται η 
εταιρεία; 

- Τι γίνεται με το Μαδέμ 
Αάκκο; 

- Τι γίνεται με τη μεταλ¬ 
λευτική δραστηριότητα; 

- Τι γίνεται με τις γεωτρή¬ 
σεις στις Σκουριές; 

- Τι γίνεται με τις μελέτες 
περιβάλλοντος; 

- Γιατί παραβιάστηκε η α¬ 
πόφαση του ΥΠΕΧΩΑΕ που 
το Γενάρη του ’99 έγκρινε 
την περιβαλλοντική για την 
Ολυμπιάδα; 


Οι εργαζόμενοι θα πρέπει 
να μάθουν την αλήθεια. Αλ¬ 
λά τι θα γίνει με το περιβάλ¬ 
λον, με τον τουρισμό, με τα 
δάση; ...Η πρότασή μου εί¬ 
ναι διάλογος μεταξύ όλων. 
Εργαζομένων-επιτροπής α¬ 
γώνα κατά της επένδυσης- 
Τνχ. Με δική μου πρωτο¬ 
βουλία να έρθουν σε επαφή 
τα κόμματα της βουλής και 
όλοι να βρεθούμε στο ίδιο 
τραπέζι. Αν συνεχίσουμε μό¬ 
νο με τα συλλαλητήρια δεν 
βγαίνει άκρη. Μπορούν όλα 
να συνυπάρξουν. Τουρισμός, 
αρχαία, δάση, μεταλλεία. 

Ο βουλευτής Γιοβανούδας 
είπε: 

Στηρίζω την προσπάθεια 
των εργαζομένων. Πρέπει να 
σταματήσει το κρυφτό. Αεν 
έχουν υλοποιηθεί οι όροι της 
σύμβασης. Θέλουν κυβέρνη¬ 
ση και ΤνΧ να γίνει η επέν¬ 
δυση;... σταματά η επένδυση 
επειδή δεν θέλουν οι κάτοι¬ 
κοι της Ολυμπιάδας. Αεν 
μπορεί η κυβέρνηση να εφαρ¬ 
μόσει τους νόμους;...Πρέπει 
να δώσουμε τη μάχη ενωμέ¬ 
νοι αν θέλουμε να υπάρχει ερ¬ 
γασία... διαδηλώνω τη συ¬ 
μπαράστασή μου. 

Ο εκπρόσωπος της ΤΕΔΚ 
Αρναίας εκφράζοντας τη 
μειοψηφία στο όργανο που 
μετέχει, είπε: 

Χαιρετίζω την αφύπνιση ό¬ 
σων δικαιούνται να μιλούν 
για το μέλλον αυτού του τό¬ 
που. Χαιρετίζω τη στιγμή 
που η αλήθεια παίρνει τη θέ¬ 


ση που της αξίζει στην πε¬ 
ριοχή. Χαιρετίζω τη στιγμή 
που η έννοια της οικολογίας 
θα πάρει τη θέση που τις α¬ 
ξίζει με την απασχόληση και 
τον πολιτισμό...Μπορούμε 
πιο πολύ από οποιονδήποτε 
άλλον να μιλάμε για το πε¬ 
ριβάλλον. Μόνο περιβάλλον 
είναι όχι περιβάλλον... 

Τα συνθήματα της συγκέ¬ 
ντρωσης ήταν: 

- Ναι στην επένδυση-ό- 
χι στην ανεργία 

- Ναι στην επένδυση-ναι 
στο μέλλον των παιδιών 
μας 

- Ψωμί-δουλειά για τους 
μεταλλωρύχους 

- Όχι σε αυτούς που ε¬ 
πιδιώκουν τη μετανά¬ 
στευσή μας 

- Όχι στην άρνηση-μπο- 
ρούν να συνυπάρχουν 
τουρισμός και βιομηχανί¬ 
α 

- Η εργασία φέρνει πολι¬ 
τισμό 

- Οι απόμαχοι της εργα¬ 
τιάς στηρίζουν την πρόο¬ 
δο 

- Όχι στο μαρασμό της 
περιοχής 

- Οι αντιδρώντες στην 
επένδυση είναι εχθροί του 
τόπου μας 

Η συγκέντρωση έκλεισε με 
την υπερψήφιση σχετικού 
ψηφίσματος από την συγκέ¬ 
ντρωση μέσα σε ένα κλίμα 
ενθουσιασμού, αγωνιστικής 
ενότητας και αγωνιστικής ε¬ 
τοιμότητας. 

συνέχεια από τη σελ. 5 

μποδίζοντας την οποιαδήποτε 
προσπάθεια διεθνούς αναγνώ¬ 
ρισης της Τσετσενΐας. Στις ε¬ 
κλογές του Γενάρη του 1997 ο 
Μασκάντοφ εκλέγεται πρόε¬ 
δρος με δεύτερο σε ψήφους τον 
Μπασάγεφ. Για να αντιμετω¬ 
πίσει τους άλλους πολέμαρ¬ 
χους, όπως τον Γιανταρμπίγεφ, 
τον Ουντούγκοφ, τον Ραντού- 
γεφ φτιάχνει μέτωπο με το 
Μπασάγεφ και τον κάνει αρ¬ 
χικά αρχηγό στρατού και με¬ 
τά πρωθυπουργό. Ωστόσο το 
1998 ο Μπασάγεφ εγκατα¬ 
λείπει τον Μασκάντοφ και ε¬ 
νώνεται με τους άλλους συμ¬ 
μορίτες. Είναι τόσο ισχυροί 
που στις αρχές Φλεβάρη 1999 
συναντιούνται στο Γκρόζνι και 
φτιάχνουν το Μεχκ-Σούρα, ή 
αλλιώς Κρατικό Συμβούλιο, 
που θα κυβερνά τη χώρα 
σύμφωνα με τον ισλαμικό νό¬ 
μο σαρΐα, χωρίς κοινοβούλιο 
και σύνταγμα. Κάλεσαν μάλι¬ 
στα τον Μασκάντοφ να παραι¬ 
τηθεί αν θέλει να γίνει μέλος 
του συμβουλίου τους. Είναι τό¬ 
σο οξεία η αντίθεση ώστε ο 
Μασκάντοφ απολύει τον α¬ 
ντιπρόεδρο Αρσάνοφ, (ο οποί¬ 
ος αρνεΐται να φύγει και ζητά¬ 
ει την παραίτηση του πρώτου) 
φτιάχνει το δικό του Ισλαμικό 
Κρατικό Συμβούλιο και απο¬ 
γυμνώνει το κοινοβούλιο από 
τις νομοθετικές του αρμοδιό¬ 
τητες. 


Για να επηρεάσουν τον τσε- 
τσενικό λαό μάλιστα οι προ¬ 
βοκάτορες έβγαιναν πάντα α¬ 
πό τα “αριστερά” και μαχητι¬ 
κά αντιρώσικα την, ώρα που ο 
Μασκάντοφ προσπαθούσε να 
εξασφαλίσει μια ειρηνική πε¬ 
ρίοδο για την ανοικοδόμηση 
της χώρας. Γι'αυτό τον κατη¬ 
γορούσαν για συνεργασία με 
τους Ρώσους. 

ΣΤΗΝ ΤΣΕΤΣΕΝΙΑ ΚΡΙ- 
ΝΕΤΑΙ ΤΟ ΜΕΛΛΟΝ ΤΟΥ 
ΚΑΥΚΑΣΟΥ ΚΑΙ ΤΗΣ 
ΕΥΡΩΠΗΣ 

Η Τσετσενΐα χρειάζεται τώ¬ 
ρα χρόνο. Ο λαός της παρά την 
τρομοκρατία των βομβαρδι¬ 
σμών εξοπλίζεται με οργή και 
με θέληση για αντίσταση 
στους ρώσους εισβολείς. Δεν 
είναι διατεθειμένος να παρα- 
δώσει την ανεξαρτησία που 
κέρδισε με τόσες θυσίες στη 
Ρωσία. Αυτή η αντίσταση εί¬ 
ναι που θα ανατρέψει την αρ¬ 
νητική εικόνα της Τσετσενί- 
ας, θα οξύνει τις αντιθέσεις μέ¬ 
σα στο δυτικό ιμπεριαλιστικό 
στρατόπεδο και θα σπάσει τον 
ασφυκτικό κλοιό της απομό¬ 
νωσης. Οι ρώσοι χΐτλερ δεν θα 
ξεμπερδέψουν εύκολα με τον 
τσετσένικο λαό, πόσο μάλλον 
όταν η Τσετσενία είναι απλά 
η αρχή για την επίθεση τους 
στη Γεωργία και το Αζερμπαϊ¬ 
τζάν. Οι νέοι τσάροι θέλουν 
τώρα να ελέγξουν όλο τον 
Καύκασο και να κλεΐσουν το 


ευρασιατικό μέτωπο ενάντια 
στη Δύση. Τα πετρέλαια είναι 
ασφαλώς ο λόγος γι'αυτό τον 
έλεγχο, αλλά όχι βασικά για 
οικονομικούς λόγους, δηλ. για 
να ανταγωνιστεί οικονομικά η 
Ρωσία τη Δύση. Αυτό που εν¬ 
διαφέρει τους νέους τσάρους εί¬ 
ναι ο έλεγχος των αγωγών, 
ποιος κρατάει τη στρόφιγγα 
των πετρελαίων της Κασπΐας. 
Όσο η Τσετσενΐα θα ήταν α¬ 
νεξάρτητη από τη Ρωσία οι α¬ 
γωγοί της θα ήταν πάντα επι¬ 
σφαλείς για να περάσουν μέ¬ 
σα από το έδαφος της για να 
καταλήξουν σε ρώσικο λιμά¬ 
νι. Αυτό το γεγονός έκανε δυ¬ 
νατό μόνο τον αγωγό Μπακού 
(Αζερμπαιτζάν)-Τσειχάν 
(Τουρκία). Αλλά η Τουρκία εί¬ 
ναι μια φιλοδυτική χώρα οπό¬ 
τε η Ρωσία θα έχανε τον έλεγ¬ 
χο της στρόφιγγας πετρελαί¬ 
ου προκειμένου να αποκλείσει 
την Ευρώπη, όποτε θέλει, από 
το πετρέλαιο. Μόνο αν η 
Τσετσενία πέσει ανοίγει ο δρό¬ 
μος για το Αζερμπαϊτζάν και 
κυρίως τη Γεωργία. Γι' αυτό η 
Ρωσία φρόντισε από την πρώ¬ 
τη στιγμή της εισβολής να με¬ 
ταφέρει σ' αυτές τις χώρες το 
μήνυμα “αν βοηθήσετε την 
Τσετσενία πεθάνατε”. Και όχι 
μόνο με λόγια. Στα τέλη Σε¬ 
πτέμβρη ο Ιβάνοφ επισκέφτη- 
κε τη Γεωργία και δήλωσε ότι 
η Ρωσία δεν πρόκειται να 
κλείσει τις στρατιωτικές της 
βάσεις εκεί και επέμεινε ότι η 


ρώσικη “ειρηνευτική δύναμη” 
θα παραμεΐνει στην Αμπχαζί¬ 
α, μια μικρή έκταση που απο¬ 
σχίστηκε από τη Γεωργία με 
την υποστήριξη της Ρωσίας. 
Για να μην απομεΐνει καμμιά 
αμφιβολία για τις ρώσικες προ¬ 
θέσεις η ρώσικη αεροπορία 
βομβάρδισε μερικά γεωργιανά 
χωριά στα σύνορα. Αργότερα 
απολογήθηκε υποκριτικά για 
το περιστατικό αλλά δεν ανα¬ 
γνώρισε ποτέ το βομβαρδισμό 
ενός αζέρικου χωρι ού.(Εκόνο- 
μιστ, 25/9). Στις 3 Οκτώβρη 
μάλιστα διεξήχθησαν προεδρι¬ 
κές εκλογές και δημοψήφισμα 
για σύνταγμα στην Αμπχαζί¬ 
α. Τις εκλογές “επιτήρησαν” 
70 αντιπρόσωποι από νομοθε¬ 
τικά όργανα από τη Ρωσία, το 
Ναγκόρνο Καραμπάχ και τη 
Μολδαβία. Στις 4 Οκτώβρη το 
Συμβούλιο Ασφαλείας του Ο- 
ΗΕ με δήλωση του αποκάλεσε 
αυτές τις εκλογές “απαράδε¬ 
χτες και νόθες”. Τόνισε, επίσης, 
ότι μπορούν να διεξαχθούν ε¬ 
κλογές αφού πρώτα καθορι¬ 
στεί το πολιτικό καθεστώς της 
Αμπχαζίας, μετά από διαπραγ¬ 
ματεύσεις πάνω στην “ανε¬ 
ξαρτησία και την εδαφική α¬ 
κεραιότητα της Γεωργίας”. 
Αλλά εκεί στον Καύκασο δεν 
υπάρχει κανείς να επιβάλλει 
τη διεθνή νομιμότητα. Εκεί εί¬ 
ναι η περιοχή ευθύνης της Ρω¬ 
σίας, “το εγγύς εξωτερικό” 
της. Όποιος κερδίζει “ανεξαρ¬ 
τησία” με τη βοήθεια της Ρω¬ 


σίας, ακόμα κι αν διαμελίζει 
μια ανεξάρτητη χώρα είναι νό¬ 
μιμος. Η Τσετσενΐα όμως που 
ζητάει ανεξαρτησία ενάντια 
στη Ρωσία είναι παράνομη και 
πρέπει να σφαχτεί χωρίς να υ¬ 
πάρχει τιμωρία γι' αυτό το έ¬ 
γκλημα. Σε αυτό το έγκλημα 
είναι όλοι συνένοχοι. 

Να πως η Τσετσενία στέκε¬ 
ται σήμερα σαν ένα φρούριο α¬ 
πέναντι στο ρώσικο ιμπεριαλι¬ 
σμό. Από αυτή την πλευρά η 
Τσετσενΐα σήμερα υπερασπί¬ 
ζεται την ειρήνη και την ασφά¬ 
λεια στην Ευρώπη. Γιατί αν η 
Ρωσία εξαφανίσει την Τσε¬ 
τσενία έρχεται η σειρά του Α¬ 
ζερμπαϊτζάν και της Γεωργί¬ 
ας. Με αυτές τις χώρες κλείνει 
το αντιδυτικό μέτωπο στην 
Ευρασία και ο άξονας της Ρω¬ 
σίας με την Κίνα και το Ιράν, 
προσεγγίζει την Ινδία και το 
αντιδυτικό Ιράκ. Μένει μόνο η 
Τουρκία, η οποία με την επί¬ 
θεση “ειρήνης” των ρωσόφι¬ 
λων στη χώρα μας βρίσκεται 
μπροστά στη άνοδο των αντι- 
δυτικών δυνάμεων και κύρια 
των ισλαμοφασιστών. Οι ρω¬ 
σόφιλοι στην Ελλάδα κυττά- 
νε να αποτραβήξουν την Τουρ¬ 
κία από το να υποστηρίξει τους 
Καυκάσιους, ιδιαίτερα τους Α- 
ζέρους απέναντι στο Κρεμλί- 
νο. Να πως μια μικρή χώρα 
μπορεί να κρίνει τις παγκό¬ 
σμιες εξελίξεις τόσο αποφασι¬ 
στικά όσο η Τσετσενία σήμε¬ 
ρα. 


ΟΧΙ ΑΛΛΕΣ ΑΥΤΑΠΑΤΕΣ - ΑΔΕΙΑ ΛΕΙΤΟΥΡΓΙΑΣ ΤΩΡΑ! 


συνέχεια από τη σελ. 4 

δηλαδή με τροπολογία στο νόμο Πεπονή. Το κυριότε- 
ρο όμως είναι ότι μόνο με μια τροπολογία πάμε όλοι 
μαζί σε αποκατάσταση και γι’ αυτό έχει νόημα όλοι 
μαζί να αγωνιζόμαστε. Αν όμως αρχίσουν τα κάπως 
μεγαλύτερα επιδόματα σ’ αυτούς, τα κάπως μικρότε¬ 
ρα σε άλλους, κάποιες προσλήψεις σε Δήμους γι’ αυ¬ 
τούς και κάπου αλλού για άλλους, και για άλλους που¬ 
θενά, τότε έχουμε μπει μοιραία στο δρόμο της διάσπα¬ 
σης. Σε αυτό το δρόμο μας έχει βέβαια βάλει από την 
πρώτη στιγμή το μέτωπο Τσιρμούλα - Πολίτη και συ¬ 
ζητάει με τους υπουργούς ακριβώς τα ψίχουλα, την 
ώρα που η ντουντούκα λέει από κάτω πως δεν “είμα¬ 
στε ζητιάνοι”. Τέτοια σύγκρουση εκπροσώπων με τη 
βάση ενός αγώνα, τέτοια γελοιογραφία διαπραγμάτευ¬ 
σης δεν έχει ξαναγίνει. 

Πέμπτο: Πριν λίγο καιρό, που το εργοστάσιο δού¬ 
λευε είχε νόημα να λέει κανείς: “Λειτουργία ειδάλλως 
αποκατάσταση” γιατί οι εργαζόμενοι είχαν μαζί τους 
το γεγονός ότι το εργοστάσιο δούλευε και έπαιρναν 
τους μισθούς τους. Τότε είχε νόημα το επιχείρημα: “Αν 
θέλετε να μας κλείσετε, τότε δώστε μας άλλη λύση”. 
Τότε δηλαδή μπορούσες να κάνεις παρατεταμένο α¬ 
γώνα, γιατί είχες πιο πολύ χρόνο και οικονομική άνε¬ 
ση. Τώρα οι κατεδαφιστές παίρνουν το μισθό τους και 
οι εργάτες είναι άνεργοι. Τότε δηλαδή οι εργάτες είχαν 
ένα οχυρό που δεν θα το εγκατέλειπαν παρά μόνο για 
ένα άλλο οχυρό. Αυτό είναι μια αληθινή διαπραγμά¬ 


τευση. 

Τώρα λοιπόν που μισοέπεσε το οχυρό και πάνε να 
μας πετάξουν έξω από αυτό, πρέπει να ζητάμε μόνο 
ένα πράγμα για να μπορούμε να κάνουμε οποιαδήποτε 
διαπραγμάτευση: Να ξαναβρούμε το οχυρό μας. Πρέ¬ 
πει δηλαδή να απαιτούμε “Άδεια λειτουργίας ΤΩΡΑ”. 
Η Άδεια Λειτουργίας ήταν, είναι και θα είναι ως 
το τέλος το κλειδί κάθε νίκης. ΓΓ αυτό οι Τσιρ- 
μούλας - Πολίτης μιλάνε γενικά για “Λειτουργία” αλ¬ 
λά ποτέ για “Άδεια λειτουργίας”, δηλαδή για συγκε¬ 
κριμένη και πρακτική λειτουργία του εργοστάσιου. 
ΓΓ αυτό έχουν γίνει έξαλλοι με την Επιτροπή Σωτη¬ 
ρίας και γι’ αυτό κατέβασαν το πανώ της από την πύ¬ 
λη του εργοστάσιου και το απαγορεύουν στις πορείες. 

Οι εργαζόμενοι απέναντι στους κατεδαφιστές πρέπει 
να αντιτείνουν σήμερα: “ Συζητάμε και διαπραγ¬ 
ματευόμαστε μαζί σας μόνο με ανοιχτό εργοστά¬ 
σιο” ή αλλιώς “Άδεια λειτουργίας για οποιαδή¬ 
ποτε αποκατάσταση”. 

Για την Επιτροπή Σωτηρίας πάντως σήμερα είναι 
σαφές. 

Δεν υπάρχει καμία άλλη αποκατάσταση παρά μόνο 
η αποκατάσταση εδώ. Άλλωστε αυτή είναι η πιο 
σωστή και η μόνη δίκαιη λύση. Αυτή δείχνει ότι οι 
εργάτες δεν πάνε να σωθούν σαν άτομα, αλλά σαν τά¬ 
ξη. Ότι δηλαδή θέλουν το εργοστάσιο γιατί θέλουν 
την παραγωγή, τον πολιτισμό, την πρόοδο και την ανε¬ 
ξαρτησία της χώρας αυτής, για λογαριασμό όλων των 


εργατών. Πρέπει οι εργαζόμενοι στα Λιπάσματα να 
έχουν την πεποίθηση, ότι είναι αυτοί που τώρα κρα- 
τάνε το πρώτο οχυρό της βαριάς βιομηχανίας του 
Πειραιά και ότι αν αυτό πέσει εύκολα οι κατεδαφι- 
στές θα γκρεμίσουν όλο τον βιομηχανικό Πειραιά. 
Αυτή είναι η καινούργια “Μάχη της Ηλεκτρικής”. 
Τότε ήταν οι γερμανοφασίστες τώρα ο Λαλιώτης και 
φίλοι του της τάχα “προοδευτικής” αντιπολίτευσης, 
που γκρεμίζουν τη βιομηχανία. Ο αγώνας μας πρέ¬ 
πει να πάρει νέες διαστάσεις. Θέλει πια διαρκή πα¬ 
ρουσία στο κέντρο της πρωτεύουσας, θέλει επιβλη¬ 
τικές, ειρηνικές και γεμάτες φαντασία κινήσεις, θέ¬ 
λει σπάσιμο της απομόνωσης κομμάτων και ΜΜΕ, 
θέλει επικοινωνία με το λαό για να ανατρέψουμε τα 
ψέματα που χρησιμοποίησαν για 25 χρόνια οι κατε- 
δαφιστές ενάντια στο εργοστάσιο προκειμένου να σα¬ 
μποτάρουν τη λειτουργία του. Δίχως αυτά οι πορεί¬ 
ες της μιας ώρας στο κέντρο της Αθήνας και η απο¬ 
μόνωση σύντομα θα απογοητεύσουν και θα διώξουν 
τους εργαζόμενους από τον αγώνα. Αυτό ακριβώς 
θέλουν οι κατεδαφιστές, μέσα και έξω από το εργο¬ 
στάσιο. 

Συνάδελφοι, 

Έχουμε όλοι μας μια γενικότερη ευθύνη. Ας μην 
υποταχθούμε στους κατεδαφιστές. Για μας και για 
τα παιδιά μας. Για το λαό του Πειραιά και το λαό 
όλης της χώρας”. 






